Ŋwɛi Hebuu—Mɛɛ Gbɛ Nɔ Nyɔŋmɔ Buɔ Wɔhe? | Tsi Obɛŋkɛ\n1, 2. Mɛɛ oshara mli Israelbii lɛ yabote beni amɛshɛ Sinai kpokpai anɔ yɛ afi 1513 D.Ŋ.B. lɛ, ni te Yehowa wo amɛ hewalɛ eha tɛŋŋ?\nISRAELBII lɛ bote oshara mli beni amɛyashɛ Sinai kpokpai lɛ anɔ yɛ afi 1513 D.Ŋ.B. mra be mli lɛ. Gbɛfaa ko ní yɔɔ gbeyei waa kã amɛhiɛ, gbɛfaa kɛmiitsɔ “ŋã kpeteŋkpele ní nɔ yɔɔ gbeyei lɛ nɔ, he ni onufui ní naa jaraa kɛ nyɔŋmɔŋkrakroi yɔɔ.” (5 Mose 8:15, The New English Bible) Amɛkɛ hegbeyeiwoo ni ji jeŋmaji henyɛlɔi lɛ atutuamɔ hu kpe. Yehowa ji mɔ ni kɛ ewebii lɛ ba shihilɛ nɛɛ mli. Ákɛ amɛ-Nyɔŋmɔ lɛ, ani ebaanyɛ ebu amɛhe?\n2 Yehowa wiemɔi nɛɛ woɔ mɔ hewalɛ waa diɛŋtsɛ, akɛ: “Nyɛ diɛŋtsɛ nyɛna nɔ ni mifee Mizraimbii lɛ, kɛ bɔ ni mitere nyɛ yɛ okropɔŋi afiji anɔ, ní mikɛ nyɛ ba miŋɔɔ nɛɛ.” (2 Mose 19:4) Yehowa kai ewebii lɛ akɛ ejie amɛ kɛjɛ Mizraimbii lɛ adɛŋ, ni kɛ́ wɔɔkɛɛ lɛ, ekɛ okropɔŋi tsu nii ni ekɛhole amɛ kɛtee he ni yɔɔ shweshweeshwe. Shi yiŋtoi krokomɛi hu yɛ ní no hewɔ ni “okropɔŋi afiji” ji ŋwɛi hebuu he mfonirifeemɔ ní sa jogbaŋŋ lɛ.\n3. Mɛni hewɔ “okropɔŋi afiji” feɔ ŋwɛi hebuu he mfoniri ní sa jogbaŋŋ lɛ?\n3 Okropɔŋ kɛ efijiaŋ ní lɛɛ, ní mli wa lɛ tsuɔ nibii babaoo fe filikimɔ ní ekɛfilikiɔ kɛyaa ŋwɛi shɔŋŋ kɛkɛ. Shwane kɛ́ jeŋ dɔ waa lɛ, okropɔŋ nyɛ lɛ gbɛɔ efiji—ní mlilɛɛmɔ nyɛɔ eshɛɔ ninetalɔi kpawo lɛ—amli ni efeɔ tamɔ hɔ̃ɔŋ ní buɔ mɔ he, ni ekɛbuɔ ebii bibii lɛ ahe kɛjɛɔ hulu ní tsoɔ waa lɛ naa. Yɛ bei krokomɛi amli lɛ, ekɛ efiji hàa ebii lɛ ahe ni ekɛbuɔ amɛhe koni fɛ̃i akaye amɛ. Bɔ ni okropɔŋ báa ebii bibii ayi lɛ, nakai nɔŋŋ Yehowa hu ebu Israel maŋ hee lɛ he ni ebaa amɛyi. Amrɔ nɛɛ ní amɛnyiɛ ŋã lɛ nɔ lɛ, ewebii lɛ baaya nɔ amɛná abobaahe yɛ efiji kpeteŋkpelei lɛ ashishi hɔ̃ɔŋ lɛ mli, bei abɔ ní amɛyaa nɔ amɛyeɔ lɛ anɔkwa lɛ. (5 Mose 32:9-11; Lala 36:8) Shi ani wɔbaanyɛ wɔkpa hebuu gbɛ kɛjɛ Nyɔŋmɔ dɛŋ ŋmɛnɛ yɛ gbɛ ní ja nɔ?\nŊwɛi Hebuu He Shiwoo\n4, 5. Mɛni hewɔ wɔbaanyɛ wɔná hekɛnɔfɔɔ kwraa kɛmɔ shi yɛ hebuu he shiwoo ní Nyɔŋmɔ kɛha lɛ mli lɛ?\n4 Eka shi faŋŋ akɛ Yehowa baanyɛ abu ewebii ahe. Lɛ ji “Mawu Ofe” lɛ—ni ji sabala ko ní tsɔɔ akɛ eyɛ hewalɛ ní mɔ ko kwraa nyɛŋ atsĩ naa. (1 Mose 17:1) Taakɛ ŋshɔ ní eyi ji lɛ, nakai nɔŋŋ anyɛŋ atsĩ Yehowa hewalɛ ní ekɛtsuɔ nii lɛ naa. Akɛni enyɛɔ efeɔ nɔ fɛɛ nɔ ni ji esuɔmɔnaa nii hewɔ lɛ, wɔbaanyɛ wɔbi akɛ, ‘Ani eji Yehowa suɔmɔnaa nii akɛ ekɛ ehewalɛ lɛ baatsu nii ní ekɛbu ewebii ahe?’\n5 Kɛ́ aaafo lɛ kuku lɛ hetoo lɛ ji hɛɛ! Yehowa maa nɔ mi ehaa wɔ akɛ ebaabu ewebii lɛ ahe. Lala 46:2 lɛ kɛɔ akɛ: “Naanyɔŋmɔ ji wɔbobaahe kɛ wɔ hewalɛ, wɔbuamɔ ni wa ni wɔnáa yɛ fimɔi amli.” Akɛni Nyɔŋmɔ “maleee” hewɔ lɛ, wɔyɛ hekɛnɔfɔɔ kwraa kɛmɔ shi yɛ hebuu he shiwoo ní ekɛha wɔ lɛ mli. (Tito 1:2) Nyɛhaa wɔsusua mfonirifeemɔŋ wiemɔi ní mli ka shi faŋŋ, ní Yehowa kɛtsuɔ nii ní ekɛtsɔɔ hebuu ní ekɛhaa lɛ mli lɛ ekomɛi ahe wɔkwɛa.\n6, 7. (a) Mɛɛ hebuu Biblia beaŋ tookwɛlɔ kɛhaa etooi? (b) Te Biblia lɛ feɔ bɔ ni Yehowa shweɔ yɛ etsui mli akɛ ebu ewebii ahe ní ekwɛ amɛnɔ lɛ he mfoniri ehaa tɛŋŋ?\n6 Tookwɛlɔ ji Yehowa, ni “emaŋ kɛ elɛɛhe lɛ tooi ji wɔ.” (Lala 23:1; 100:3) Kooloi fioo pɛ yɔɔ ní amɛhe waaa tamɔ bɔ ni shia too ji lɛ. Esa akɛ Biblia beaŋ tookwɛlɔ lɛ aná ekãa ní ekɛbu etooi lɛ ahe kɛjɛ jatai, klaji, kɛ oshishibrishi, kɛ julɔi hu adɛŋ. (1 Samuel 17:34, 35; Yohane 10:12, 13) Shi bei shɛɔ ní tooi lɛ ahebuu biɔ ní akɛ mlijɔlɛ akwɛ amɛ nɔ. Kɛ́ tooi lɛ eko fɔ́ yɛ he ko ni kɛ tooiku lɛ ateŋ jɛkɛ lɛ, tookwɛlɔ ní mli jɔ lɛ baabu nyɛ lɛ he yɛ be ní enyɛɛɛ nɔ ko kwraa efee nɛɛ mli, ni no sɛɛ lɛ ebaawó toobi ní nyɛɛɛ ehe efã lɛ ni ebaahiɛ lɛ kɛbafata tooi akuu lɛ he.\n7 Yehowa kɛ lɛ diɛŋtsɛ ehe ní ekɛto tookwɛlɔ he lɛ miima bɔ ni eshweɔ yɛ etsui mli akɛ ebu wɔhe lɛ nɔ mi. (Ezekiel 34:11-16) Kaimɔ bɔ ni awie Yehowa he aha, ní anaa yɛ Yesaia 40:11 lɛ, ní asusu he yɛ wolo nɛɛ Yitso 2 lɛ mli lɛ: “Eeelɛ̀ etoiku lɛ tamɔ tookwɛlɔ; eeehiɛ etoobii lɛ yɛ ekpɔkɔiaŋ, ni eeehole amɛ eshãkã etsitsi.” Te toobi bibioo lɛ aaafee tɛŋŋ eshɛ tookwɛlɔ lɛ ‘tsitsi’ mli—ni ji eŋwɛigbɛ atadei lɛ hei ní edɔrɔ eshwie nɔ lɛ mli? Ekolɛ toobi lɛ baaba tookwɛlɔ lɛ masɛi, ni ekɛ ehe baashɔɔ enaji ahe po. Shi kɛlɛ, tookwɛlɔ lɛ ji mɔ ni esa akɛ ekoto shi, ní ewo toobi lɛ, ní ekɛ lɛ ashãkã etsitsi ní yɔɔ shweshweeshwe lɛ mli. Kwɛ bɔ ni enɛ feɔ bɔ ni wɔ Kwɛlɔ Kpeteŋkpele lɛ sumɔɔ ní efã wɔhe ní ebu wɔhe lɛ he mfoniri jogbaŋŋ hã!\n8. (a) Akpãa Nyɔŋmɔ shiwoo ní kɔɔ hebuu he lɛ mli ahaa namɛi, ni atsɔɔ enɛ yɛ Abɛi 18:10 lɛ yɛ mɛɛ gbɛ nɔ? (b) Mɛni abiɔ koni wɔná abobaahe yɛ Nyɔŋmɔ gbɛi lɛ mli?\n8 Nyɔŋmɔ shiwoo ní kɔɔ hebuu he lɛ damɔ nɔ ko nɔ—mɛi ní tsiɔ amɛbɛŋkɛɔ lɛ lɛ pɛ náa mli niiashikpamɔ. Abɛi 18:10 lɛ jajeɔ akɛ: “Mɔ̃ɔ ni wa ji Yehowa gbɛi lɛ; no mli jalɔ shaa foi kɛyaa, ni ehiɔ shi shweshweeshwe.” Yɛ Biblia bei amli lɛ, bei komɛi lɛ amamɔɔ mɔji yɛ ŋã kplanaa nɔ ákɛ abobaahe ní yɔɔ shweshweeshwe. Shi sɔ̃ kã mɔ ni yɔɔ oshara mli lɛ nɔ akɛ ejo foi kɛya mɔɔ nɛɛ mli koni efee shweshweeshwe. Nakai nɔŋŋ eji yɛ abobaahe ní wɔɔná yɛ Nyɔŋmɔ gbɛi lɛ mli lɛ gbɛfaŋ. Enɛ biɔ babaoo fe Nyɔŋmɔ gbɛi ní wɔɔti mli wɔtsɛ́ shii abɔ kɛkɛ; Nyɔŋmɔ gbɛi lɛ diɛŋtsɛ jeee ŋkunyaayeli nɔ ko. Yɛ no najiaŋ lɛ, ehe miihia ní wɔle Mɔ ni hiɛ nakai gbɛi lɛ ní wɔkɛ wɔhe afɔ̃ enɔ, ní wɔhi shi yɛ ejalɛ shishitoo mlai lɛ anaa. Kwɛ mlihilɛ ní eji yɛ Yehowa gbɛfaŋ akɛ eeema nɔ mi eha wɔ akɛ kɛ wɔbɛŋkɛ lɛ yɛ hemɔkɛyeli mli lɛ, ebaafee mɔɔ ní wɔɔna hebuu yɛ mli!\n“Wɔ-Nyɔŋmɔ lɛ . . . Aaanyɛ Ajie Wɔ”\n9. Yɛ mɛɛ gbɛ nɔ Yehowa efee babaoo fe hebuu he shiwoo kɛkɛ ní ekɛha?\n9 Yehowa efee babaoo fe hebuu he shiwoo ní ekɛha kɛkɛ. Yɛ Biblia beaŋ lɛ, ejie lɛ kpo yɛ naakpɛɛ gbɛ̀i anɔ akɛ enyɛɔ ebuɔ ewebii ahe. Yɛ Israel yinɔsane be mli lɛ, bei pii lɛ, Yehowa ‘nine’ ní tsii lɛ tsĩɔ henyɛlɔi ní he wa waa lɛ anaa. (2 Mose 7:4) Shi, Yehowa kɛ ehewalɛ ní ekɛbuɔ mɔ he lɛ hu tsu nii yɛ aŋkroaŋkroi agbɛfaŋ.\n10, 11. Mɛɛ Biblia mli nɔkwɛmɔnii tsɔɔ bɔ ni Yehowa kɛ ehewalɛ ní ekɛbuɔ mɔ he lɛ tsu nii eha yɛ aŋkroaŋkroi agbɛfaŋ?\n10 Beni Hebri oblahii bibii etɛ—Shadrak, Meshak, kɛ Abednego—kpoo akɛ amɛaakula shi amɛha Maŋtsɛ Nebukadnezar shika amaga lɛ, maŋtsɛ ní mli efu waa lɛ wo amɛhe gbeyei akɛ ebaaha ashɛrɛ amɛ ashwie la kɛ flɔnɔɔ ní aha edɔ fe nine lɛ mli. Nebukadnezar, ni ji maŋtsɛ ní he wa fe fɛɛ yɛ shikpɔŋ lɛ nɔ lɛ, ye amɛhe fɛo akɛ: “Namɔ ji Nyɔŋmɔ ní aaajie nyɛ yɛ midɛŋ lɛ?” (Daniel 3:15) Oblahii bibii etɛ lɛ yɛ amɛ-Nyɔŋmɔ lɛ hewalɛ lɛ mli hekɛnɔfɔɔ kwraa akɛ ebaabu amɛhe, shi amɛsusuuu akɛ ebaafee nakai. No hewɔ lɛ, amɛha lɛ hetoo akɛ: “Kɛji nakai lɛ, wɔ-Nyɔŋmɔ lɛ ní wɔsɔmɔɔ lɛ aaanyɛ ajie wɔ.” (Daniel 3:17) Yɛ anɔkwale mli lɛ, nakai la kɛ flɔnɔɔ, ní aha edɔ toi kpawo fe bɔ ni edɔɔ daa lɛ, po jeee naagba ko kwraa kɛha amɛ-Nyɔŋmɔ ní yɔɔ hewalɛ fe fɛɛ lɛ. Ebu amɛhe lɛɛlɛŋ, ni no nyɛ maŋtsɛ lɛ nɔ ni ekpɛlɛ nɔ akɛ: “Nyɔŋmɔ ko Nyɔŋmɔ ko bɛ ní aaanyɛ mɔ ajie nɛkɛ.”—Daniel 3:29.\n11 Yehowa fee ehewalɛ ní ekɛbuɔ mɔ he lɛ he nɔkwɛmɔnɔ ní sa kadimɔ waa beni ejie e-Bi koome lɛ wala kɛbawo Yudayoo oblayoo fro Maria fɔmɔ kotoku lɛ mli lɛ. Ŋwɛibɔfo ko kɛɛ Maria akɛ ‘ebaaná musu ni eeefɔ binuu.’ Ŋwɛibɔfo lɛ tsɔɔ mli akɛ: “Mumɔ krɔŋkrɔŋ aaaba onɔ, ni Ŋwɛinyo lɛ hewalɛ aaabahà onɔ.” (Luka 1:31, 35) Etamɔ nɔ ni Nyɔŋmɔ Bi lɛ ehiko shihilɛ ní yɔɔ oshara tamɔ nɛkɛ mli dã. Ani esha ní yɔɔ enyɛ ni ji adesa lɛ he kɛ emuu ní eyeee lɛ baawo bi ní ehiɛ lɛ musu lɛ he muji? Ani Satan baanyɛ aye Bi lɛ awui loo egbe lɛ dani afɔ́ lɛ? Enyɛŋ eba lɛ nakai kɔkɔɔkɔ! Kɛ́ wɔɔkɛɛ lɛ, Yehowa fo hebuu afabaŋ ewo Maria he bɔni afee ní nɔ ko nɔ ko—emuu ní ayeee, hewalɛ ko ní yeɔ awui, adesa ni ji gbɔmɔgbelɔ ko, loo daimonio ko—akanyɛ ekpata bi ní ahiɛ lɛ musu lɛ hiɛ, kɛjɛ be mli ní aŋɔ lɛ hɔ lɛ kɛbaa. Yehowa tee nɔ ebu Yesu he yɛ egbekɛbiiashi. (Mateo 2:1-15) Kɛyashi Nyɔŋmɔ be ní eto lɛ baashɛ lɛ, mɔ ko mɔ ko nyɛŋ afee esuɔmɔ Bi lɛ nɔ ko.\n12. Mɛni hewɔ Yehowa bu aŋkroaŋkroi komɛi ahe yɛ Biblia bei amli lɛ?\n12 Mɛni hewɔ Yehowa bu aŋkroaŋkroi komɛi ahe yɛ gbɛ̀i ní yɔɔ naakpɛɛ tamɔ nɛkɛ nɔ lɛ? Yɛ shihilɛi babaoo amli lɛ, Yehowa bu aŋkroaŋkroi ahe bɔni afee ní ekɛbu nɔ ko ní he hiaa kwraa fe amɛ lɛ he: no ji eyiŋtoo lɛ he nitsumɔ. Ákɛ nɔkwɛmɔnɔ lɛ, abifao Yesu yibaamɔ he miihia kɛha Nyɔŋmɔ yiŋtoo lɛ, ní naagbee lɛ ehe baaba sɛɛnamɔ kɛha adesai fɛɛ lɛ mlibaa. Hewalɛ ní ekɛbuɔ mɔ he lɛ he saji babaoo ní aŋmala ashwie shi lɛ ji Ŋmalɛi ní jɛ mumɔŋ lɛ fã, ni “wɔ diɛŋtsɛ wɔhe nitsɔɔmɔ hewɔ aŋma ato lɛ, koni wɔkɛ tsuishiŋmɛɛ kɛ ŋmalɛi lɛ amli miishɛjemɔ lɛ aná hiɛnɔkamɔ.” (Romabii 15:4) Hɛɛ, nɔkwɛmɔnii nɛɛ wajeɔ wɔ-Nyɔŋmɔ ní yɔɔ hewalɛ fe fɛɛ lɛ mli hemɔkɛyeli ní wɔyɔɔ lɛ. Shi mɛɛ hebuu wɔbaanyɛ wɔkpa gbɛ kɛjɛ Nyɔŋmɔ dɛŋ ŋmɛnɛ?\nNɔ ni Ŋwɛi Hebuu He Shiwoo lɛ Etsɔɔɔ\n13. Ani sɔ̃ kã Yehowa nɔ akɛ efee naakpɛɛ nibii yɛ wɔgbɛfaŋ? Tsɔɔmɔ mli.\n13 Ŋwɛi hebuu he shiwoo lɛ etsɔɔɔ akɛ sɔ̃ kã Yehowa nɔ akɛ efee naakpɛɛ nii yɛ wɔgbɛfaŋ. Dabi, wɔ-Nyɔŋmɔ lɛ wooo wɔ shi akɛ wɔbaaná shihilɛ ní naagbai bɛ mli yɛ gbɛjianɔtoo momo nɛɛ mli. Yehowa tsuji anɔkwafoi babaoo kɛ jaramɔ shihilɛi ní mli wa waa, tamɔ ohia, ta, helai, kɛ gbele tete po ekpe. Yesu kɛɛ ekaselɔi lɛ yɛ faŋŋ mli akɛ ákɛ aŋkroaŋkroi lɛ, ekolɛ abaanyɛ agbe amɛ yɛ amɛhemɔkɛyeli lɛ hewɔ. No hewɔ ni Yesu ma bɔ ni ehe hiaa ní aŋmɛ tsui shi kɛyashi naagbee lɛ nɔ mi lɛ. (Mateo 24:9, 13) Eji Yehowa kɛ ehewalɛ lɛ tsuɔ nii ní ekɛjieɔ mɛi yɛ naakpɛɛ gbɛ nɔ yɛ shihilɛi fɛɛ mli kulɛ, Satan baaná nɔdaamɔ nɔ̃ ní ekɛbɔ Yehowa ahora, ni ebaatswa bɔ ni wɔ hetuu-kɛhamɔ kɛha wɔ-Nyɔŋmɔ lɛ ji anɔkwale lɛ hu mpoa.—Hiob 1:9, 10.\n14. Mɛɛ nɔkwɛmɔnii tsɔɔ akɛ Yehowa ebuuu etsuji fɛɛ ahe be fɛɛ be yɛ gbɛ kome too lɛ nɔŋŋ nɔ?\n14 Yɛ Biblia beaŋ po lɛ, Yehowa kɛ ehewalɛ ní ekɛbuɔ mɔ he lɛ tsuuu nii ní ekɛjie etsuji lɛ ateŋ mɔ fɛɛ mɔ kɛjɛ kpatu gbele mli. Ákɛ nɔkwɛmɔnɔ lɛ, Herode gbe bɔfo Yakobo aaafee afi 44 Ŋ.B.; ni kɛlɛ, yɛ no sɛɛ be fioo mli lɛ, ajie Petro “yɛ Herode dɛŋ.” (Bɔfoi lɛ Asaji 12:1-11) Ni Yohane, ni ji Yakobo nyɛmi nuu lɛ, hi shi etsɛ fe Petro kɛ Yakobo fɛɛ. Eyɛ faŋŋ akɛ, wɔnyɛŋ wɔkpa gbɛ akɛ wɔ-Nyɔŋmɔ lɛ baabu etsuji fɛɛ ahe yɛ gbɛ kome too nɔ. Kɛfata he lɛ, “be kɛ nibii ni aleee ni baa trukaa” ninaa wɔ fɛɛ. (Jajelɔ 9:11, NW) Belɛ, mɛɛ gbɛ nɔ Yehowa tsɔɔ ebuɔ wɔhe ŋmɛnɛ mɔ?\nYehowa kɛ Gbɔmɔtsoŋ Hebuu Haa\n15, 16. (a) Mɛɛ odaseyeli yɔɔ ní tsɔɔ akɛ Yehowa kɛ gbɔmɔtsoŋ hebuu haa mɛi ní jáa lɛ lɛ akɛ kuu? (b) Mɛni hewɔ wɔbaanyɛ wɔná hekɛnɔfɔɔ akɛ Yehowa baabu etsuji ahe bianɛ, kɛ agbɛnɛ, yɛ “amanehulu kpeteŋkpele” lɛ mli hu lɛ?\n15 Klɛŋklɛŋ lɛ, susumɔ sane ní kɔɔ gbɔmɔtsoŋ hebuu he lɛ he okwɛ. Ákɛ Yehowa jálɔi lɛ, wɔbaanyɛ wɔkpá hebuu ní tamɔ nɛkɛ gbɛ akɛ kuu. Kɛ́ jeee nakai lɛ, Satan nine baanyɛ ashɛ wɔnɔ yɛ gbɛ ní waaa kwraa nɔ. Susumɔ enɛ he okwɛ: Satan, ni ji “je nɛŋ lumɔ lɛ,” baasumɔ waa ní ekpata anɔkwa jamɔ hiɛ kwraa. (Yohane 12:31; Kpojiemɔ 12:17) Nɔyelii ní yɔɔ hewalɛ waa yɛ shikpɔŋ nɔ lɛ ekomɛi etsĩ wɔ shiɛmɔ nitsumɔ lɛ naa, ni amɛka akɛ amɛaakpata wɔhiɛ kwraa kɛjɛ shihilɛ mli. Shi kɛlɛ, Yehowa webii etee nɔ edamɔ shi shiŋŋ, ni amɛmiiya nɔ amɛmiishiɛ ní amɛkpaaa! Mɛni hewɔ jeŋmaji ní he wa waa lɛ nyɛko amɛtsĩ Kristofoi akuu bibioo, ní tamɔ mɛi komɛi ní bɛ hefamɔ nɔ̃ ko nɛɛ anitsumɔ lɛ naa lɛ? Ejaakɛ Yehowa kɛ efiji ní yɔɔ hewalɛ waa lɛ efo wɔhe afabaŋ!—Lala 17:7, 8.\n16 Gbɔmɔtsoŋ hebuu ní wɔɔná yɛ “amanehulu kpeteŋkpele” ní baa lɛ mli lɛ hu? Ehe ehiaaa ní wɔshe Nyɔŋmɔ kojomɔi ní ebaatsu he nii lɛ gbeyei. Ejaakɛ “[Yehowa, NW] le bɔ ni efeɔ ejieɔ jalɔi yɛ kaa mli, kɛ bɔ ni efeɔ etoɔ mɛi fɔji yɛ piŋmɔ mli kɛyashi kojomɔ gbi lɛ nɔ.” (Kpojiemɔ 7:14; 2 Petro 2:9) Dani nakai be lɛ aaashɛ lɛ, wɔbaanyɛ wɔná nɔmimaa yɛ nibii enyɔ komɛi ahe. Klɛŋklɛŋ lɛ, Yehowa eŋmɛŋ gbɛ ní akpata etsuji anɔkwafoi lɛ fɛɛ ahiɛ kɛjɛ shikpɔŋ lɛ nɔ kɔkɔɔkɔ. Nɔ ni ji enyɔ lɛ, ekɛ naanɔ wala baawo emuuyeli mlihiɛlɔi lɛ nyɔmɔ yɛ ejalɛ jeŋ hee lɛ mli—kɛ́ ehe miihia lɛ, kɛtsɔ gbohiiashitee nɔ. Yɛ mɛi ní gboiɔ lɛ agbɛfaŋ lɛ, he ko bɛ ní yɔɔ shweshweeshwe ní amɛaahi, fe Nyɔŋmɔ kaimɔ mli.—Yohane 5:28, 29.\n17. Yehowa buɔ wɔhe kɛtsɔɔ e-Wiemɔ lɛ nɔ yɛ mɛɛ gbɛ nɔ?\n17 Amrɔ nɛɛ po lɛ, Yehowa buɔ wɔhe kɛtsɔɔ ‘ewiemɔ’ ní hiɛ kã, ní yɔɔ hewalɛ ní kanyaa mɔ ní etsáa tsuii ní etsakeɔ mɛi ashihilɛi lɛ nɔ. (Hebribii 4:12) Kɛ́ wɔkɛ eshishitoo mlai lɛ tsu nii lɛ, ebaanyɛ ebu wɔhe kɛjɛ gbɔmɔtsoŋ awuiyeli he yɛ gbɛ̀i komɛi anɔ. Yesaia 48:17 lɛ kɛɔ akɛ: “Mi ji Yehowa, . . . mɔ ni tsɔɔo nii ni hi hao.” Ŋwanejee ko bɛ he akɛ, kɛ́ wɔhi shi yɛ Nyɔŋmɔ Wiemɔ lɛ kɛ gbeekpamɔ naa lɛ, ebaanyɛ eha wɔ hewalɛnamɔ aya hiɛ, ni wɔwala sɛɛ baatsɛ. Ákɛ nɔkwɛmɔnɔ lɛ, akɛni wɔkɛ Biblia ŋaawoo ní tsɔɔ akɛ wɔtsi wɔhe kɛjɛ ajwamaŋbɔɔ he lɛ tsuɔ nii, ní wɔtsuuɔ wɔhe kɛjɛɔ hemujiwoo mli hewɔ lɛ, wɔtsiɔ wɔhe kɛjɛɔ nifeemɔi ní he tseee kɛ sui ní yeɔ mɔ awui, ní fiteɔ nii babaoo yɛ mɛi ní bɛ Nyɔŋmɔ gbeyeishemɔ lɛ ateŋ mɛi pii ashihilɛ mli lɛ ahe. (Bɔfoi lɛ Asaji 15:29; 2 Korintobii 7:1) Kwɛ bɔ ni wɔdaa shi waa yɛ hebuu ní Nyɔŋmɔ Wiemɔ lɛ kɛhaa wɔ lɛ he!\nYehowa Buɔ Wɔhe yɛ Mumɔŋ\n18. Mɛɛ mumɔŋ hebuu Yehowa kɛhaa wɔ?\n18 Nɔ ni he hiaa fe fɛɛ ji akɛ, Yehowa kɛ mumɔŋ hebuu haa wɔ. Wɔ-Nyɔŋmɔ ní yɔɔ suɔmɔ lɛ buɔ wɔhe kɛjɛɔ nibii ní yeɔ mɔ awui yɛ mumɔŋ lɛ ahe kɛtsɔ nibii ní he hiaa wɔ ní ekɛwulaa wɔ bɔni afee ní wɔnyɛ wɔdamɔ kaai anaa, ní wɔbaa wɔkɛ lɛ teŋ wekukpaa lɛ yi lɛ nɔ. Enɛ hewɔ lɛ, Yehowa feɔ nii koni ekɛbáa wɔwala yi, jeee kɛha afii fioo ní sɛɛ etsɛɛɛ, shi moŋ kɛya naanɔ. Susumɔ nibii ní Nyɔŋmɔ kɛha wɔ, ní baanyɛ abu wɔhe yɛ mumɔŋ lɛ ekomɛi ahe okwɛ.\n19. Yehowa mumɔ lɛ baanyɛ aye abua wɔ ní wɔkpee kaa fɛɛ kaa ní wɔkɛkpeɔ lɛ naa yɛ mɛɛ gbɛ nɔ?\n19 Yehowa ji ‘sɔlemɔ Toibolɔ.’ (Lala 65:3) Kɛ́ shihilɛ mli nɔnyɛɛi lɛ fee tamɔ nɔ ni eeye wɔnɔ lɛ, wɔtsui mli saji ní wɔɔjie lɛ kpo wɔtsɔɔ lɛ lɛ baanyɛ eha wɔná heyeli. (Filipibii 4:6, 7) Ekolɛ etsɔŋ naakpɛɛ gbɛ nɔ ejieŋ wɔkaai lɛ moŋ, shi yɛ sɔlemɔi ní jɛ wɔtsuiŋ lɛ hetoohamɔ mli lɛ, ebaanyɛ eha wɔ nilee ní wɔkɛtsu kaai lɛ ahe nii. (Yakobo 1:5, 6) Nɔ ni fe nakai lɛ, Yehowa kɛ mumɔ krɔŋkrɔŋ haa mɛi ní biɔ lɛ lɛ. (Luka 11:13) Nakai mumɔ ní yɔɔ hewalɛ waa lɛ baanyɛ aye abua wɔ ní wɔkpee kaa fɛɛ kaa loo naagba fɛɛ naagba ní wɔkɛkpeɔ lɛ naa. Ebaanyɛ ekɛ “hewalɛ ní fá kɛteke nɔ” awo wɔmli koni wɔnyɛ wɔŋmɛ wɔtsui shi kɛyashi be mli ní Yehowa baajie naagbai ní kɛ piŋmɔi baa lɛ fɛɛ, yɛ jeŋ hee ní ebɛŋkɛ kpaakpa lɛ mli.—2 Korintobii 4:7.\n20. Yehowa hewalɛ ní ekɛbuɔ wɔhe lɛ nyɛɔ ejeɔ kpo kɛtsɔɔ wɔnanemɛi jálɔi lɛ anɔ yɛ mɛɛ gbɛ nɔ?\n20 Bei komɛi lɛ, Yehowa hewalɛ ní ekɛbuɔ wɔhe lɛ jeɔ kpo kɛtsɔɔ wɔnanemɛi jálɔi lɛ anɔ. Yehowa egbala ewebii lɛ kɛbawo jeŋ muu fɛɛ ‘nyɛmimɛi asafo’ ko mli. (1 Petro 2:17; Yohane 6:44) Wɔnaa hewalɛ ní Nyɔŋmɔ mumɔ krɔŋkrɔŋ lɛ yɔɔ ní ekɛnáa mɛi anɔ hewalɛ kɛha ekpakpafeemɔ lɛ he odaseyeli ní hiɛ kã, yɛ nakai nyɛmifeemɔ ní suɔmɔ yɔɔ mli lɛ mli. Nakai mumɔ lɛ haa wɔwoɔ yibii—sui kpakpai ní jara wa waa, ní suɔmɔ, mlihilɛ, kɛ ejurɔfeemɔ fata he. (Galatabii 5:22, 23) No hewɔ lɛ, kɛ́ wɔyɛ haomɔ mli ní naanyo heyelilɔ ko nu he akɛ esa akɛ ekɛ ŋaawoo ní yeɔ buaa loo hewalɛwoo wiemɔi ní he hiaa aha wɔ lɛ, wɔbaanyɛ wɔda Yehowa shi yɛ nifeemɔi ní jieɔ ehebuu kɛ ekwɛmɔ kpo nɛɛ ahe.\n21. (a) Mɛɛ mumɔŋ niyenii ní baa yɛ ebe naa Yehowa kɛhaa kɛtsɔɔ “tsulɔ anɔkwafo kɛ nilelɔ” lɛ nɔ? (b) Te bo diɛŋtsɛ lɛ oná nibii ní Yehowa kɛhaa wɔ koni ebu wɔhe yɛ mumɔŋ lɛ he sɛɛ oha tɛŋŋ?\n21 Yehowa haa wɔ nɔ kroko hu koni ebu wɔhe: no ji mumɔŋ niyenii yɛ ebe naa. Yehowa kɛ nitsumɔ ewo “tsulɔ anɔkwafo kɛ nilelɔ” lɛ dɛŋ koni eha wɔ mumɔŋ niyenii, koni eye ebua wɔ ní wɔná hewalɛ kɛjɛ e-Wiemɔ lɛ mli. Nakai tsulɔ anɔkwafo lɛ kɛ woji ní akala, tamɔ Buu-Mɔɔ kɛ Awake! woji tɛtrɛbii lɛ, kɛ asafoŋ kpeei, kpokpaa nɔ kpeei, kɛ kpokpai wuji anɔ kpeei tsuɔ nii ni ekɛhaa wɔ ‘ŋmãa yɛ be ní sa nɔ’—ni ji nibii ni he hiaa wɔ lɛ, yɛ be ní ehe hiaa wɔ lɛ mli. (Mateo 24:45) Ani onu wiemɔ ko yɛ Kristofoi akpee ko shishi—ekolɛ yɛ sane ko hetoohamɔ, wiemɔ ko ní aha, loo sɔlemɔ po mli—ní kɛ hewalɛ kɛ ekãawoo ní he hiaa bo lɛ eha bo dã? Ani sane pɔtɛɛ ko ní je kpo yɛ wɔwoji tɛtrɛbii lɛ eko mli lɛ ená oshihilɛ nɔ hewalɛ waa pɛŋ? Kaimɔ akɛ, Yehowa kɛ nibii nɛɛ fɛɛ haa wɔ bɔni afee ní ebu wɔhe yɛ mumɔŋ.\n22. Yehowa kɛ ehewalɛ lɛ tsuɔ nii be fɛɛ be yɛ mɛɛ gbɛ nɔ, ni mɛni hewɔ nakai ní efeɔ lɛ ji wɔ hilɛ-kɛhamɔ ní fe fɛɛ lɛ?\n22 Eka shi faŋŋ akɛ Yehowa ji tsɛ̃ŋ “ha mɛi fɛɛ ní baa lɛ abo lɛ.” (Lala 18:31) Wɔnuɔ shishi akɛ ekɛ ehewalɛ lɛ tsuuu nii kɛbuuu wɔhe kɛjɛɛɛ osharai fɛɛ amli bianɛ. Shi kɛlɛ, ekɛ ehewalɛ ní ekɛbuɔ mɔ he lɛ tsuɔ nii be fɛɛ be ni ekɛkwɛɔ akɛ eyiŋtoo lɛ eba mli. Yɛ naagbee lɛ, efeɔ nakai yɛ ewebii lɛ ahilɛ-kɛhamɔ ní fe fɛɛ hewɔ. Kɛ́ wɔtsi wɔbɛŋkɛ Yehowa ní wɔtee nɔ wɔhi esuɔmɔ lɛ mli lɛ, no lɛ ebaaha wɔ naanɔ shihilɛ yɛ wala ní eye emuu mli. Akɛni gbɛkpamɔ nɛɛ yɔɔ wɔjwɛŋmɔ mli hewɔ lɛ, eba akɛ wɔɔbu amanehului fɛɛ ní wɔnaa yɛ gbɛjianɔtoo nɛɛ mli lɛ akɛ ‘amrɔmrɔ amanehulu ní jaraaa.’—2 Korintobii 4:17.\nLala 23:1-6 Ákɛ Tookwɛlɔ Kpeteŋkpele lɛ, mɛɛ gbɛ nɔ Yehowa buɔ ewebii ní tamɔ tooi lɛ ahe ní ekwɛɔ amɛ nɔ yɛ?\nLala 91:1-16 Yehowa buɔ wɔhe kɛjɛɔ mumɔŋ osharai ahe yɛ mɛɛ gbɛ nɔ, ni mɛni esa akɛ wɔfee koni wɔbaje ehebuu shishi?\nDaniel 6:16-22, 25-27 Yehowa tsɔɔ blema maŋtsɛ ko ehewalɛ ní E-kɛbuɔ mɔ he lɛ he nii yɛ mɛɛ gbɛ nɔ, ni mɛni wɔbaanyɛ wɔkase kɛjɛ nɔkwɛmɔnɔ nɛɛ mli?\nMateo 10:16-22, 28-31 Mɛɛ shitee-kɛ-woo wɔbaanyɛ wɔkpa gbɛ, shi mɛni hewɔ esaaa akɛ wɔsheɔ shitee-kɛ-wolɔi gbeyei lɛ?


Wɔmiihere Bo Atuu!\nAfee koni eye ebua bo kɛtao saji amli yɛ woji ni Yehowa Odasefoi efee yɛ wiemɔi srɔtoi amli lɛ amli.\nKɛ́ ootao oŋɔ woji kɛ nibii lɛ, ofainɛ yaa jw.org.\nJu, October 18\nNyɔŋmɔ jeee mɔ ni ejaaa ni ehiɛ baakpa nyɛnitsumɔ lɛ kɛ suɔmɔ ni nyɛjie lɛ kpo yɛ egbɛ́i lɛ hewɔ lɛ nɔ.—Heb. 6:10.\nMose Wolo Ni Ji Etɛ lɛ hãa wɔleɔ akɛ, Israelnyo ko baanyɛ ekɛ naanyobɔɔ afɔle aba ni ‘ekɛbada Yehowa shi.’ (3 Mo. 7:11-13, 16-18) Afɔle nɛɛ fataaa afɔlei ni abi ni amɛshã lɛ ahe. Moŋ lɛ, mɔ lɛ diɛŋtsɛ suɔmɔ mli ejɛɔ ekɛbaa. Wɔbaanyɛ wɔkɛ sɔɔmɔ ni wɔsɔmɔɔ Yehowa lɛ ato naanyobɔɔ afɔlei ni ashã yɛ blema lɛ ahe. Bɔ ni mɛi ni shã afɔle nɛɛ jɛ amɛsuɔmɔ mli amɛkɛ nibii ni hi fe fɛɛ ni amɛyɔɔ lɛ hã Yehowa kɛtsɔɔ akɛ amɛsumɔɔ lɛ lɛ, nakai nɔŋŋ wɔ hu wɔjɛɔ wɔsuɔmɔ mli wɔkɛ wɔnyɛmɔ fɛɛ sɔmɔɔ Yehowa kɛtsɔɔ akɛ, wɔsumɔɔ lɛ. Ŋmɛnɛ lɛ, mɛi akpekpei abɔ miijá Yehowa, ejaakɛ amɛsumɔɔ lɛ waa, ni amɛyɛ he miishɛɛ akɛ amɛbaafee esuɔmɔnaa nii. Kwɛ bɔ ni enɛ hãa Yehowa mii shɛɔ ehe ehãa! Yehowa naa nibii fɛɛ ni wɔfeɔ lɛ, ni ehiɛ sɔɔ. Enaa nɔ ni tsirɛɔ wɔ ni wɔfeɔ nibii ni wɔfeɔ lɛ, ni ehiɛ sɔɔ no hu. Kɛ́ wɔhã enɛ hi wɔjwɛŋmɔ mli be fɛɛ be lɛ, ebaashɛje wɔmii. Akɛ nɔkwɛmɔnɔ lɛ, kɛ́ ogbɔ, ni no hewɔ lɛ, onyɛɛɛ otsu babaoo yɛ Yehowa sɔɔmɔ lɛ mli tamɔ bɔ ni otsui shweɔ lɛ, kaashe gbeyei; Yehowa nuɔ bo shishi. Eyɛ mli akɛ, ekolɛ obuuu nɔ ni onyɛɔ otsuɔ lɛ akɛ nɔ ko moŋ, shi eyɛ he miishɛɛ. Enaa otsuiŋ. Ele akɛ osumɔɔ lɛ waa, ni no hewɔ okɛ onyɛmɔ fɛɛ sɔmɔɔ lɛ lɛ. w19.11 22 kk. 9; 23 kk. 11-12\nŊmalɛi Lɛ Amli Ni Wɔɔkwɛ Daa—2021\nJufɔ, October 19\nNyɛbaa ni wɔyaa he ko banee ni nyɛyajɔa nyɛhe fioo.—Mar. 6:31.\nEhe miihia ni wɔyɔse akɛ, nitsumɔ be yɛ, ni hejɔɔmɔ be hu yɛ. Yehowa mumɔ lɛ tsirɛ Maŋtsɛ Solomon ni eŋma akɛ: “Ato be ahã nibii fɛɛ ni afeɔ.” No sɛɛ lɛ, etsĩ nidumɔ, tsumaa, yaafo, ŋmɔlɔ, joo, kɛ ekrokomɛi ni fata he lɛ atã. (Jaj. 3:1-8) Wɔ fɛɛ wɔle akɛ, nibii enyɔ komɛi ni he hiaa waa yɛ shihilɛ mli ji, nitsumɔ kɛ hejɔɔmɔ. Yesu tsu nii, shi ejɔɔ ehe hu. Be ko be ni bɔfoi lɛ tee shiɛmɔ amɛba lɛ, “amɛnáaa dekã kɛye nii po,” ejaakɛ mɛi babaoo miiba miiya. Shi Yesu kɛɛ amɛ wiemɔi ni yɔɔ ŋmɛnɛ ŋmalɛ lɛ mli lɛ. (Mar. 6:30-34) Yesu wiemɔi nɛɛ hãa wɔnaa akɛ, ele akɛ ehe miihia ni amɛ fɛɛ amɛjɔɔ amɛhe, tsɛ jeee be fɛɛ be amɛnyɛ amɛjɔɔ amɛhe bɔ ni amɛtsui shweɔ. Bei komɛi lɛ, ehe miihia ni wɔjɔɔ wɔhe fioo, loo wɔtsake kɔɔyɔɔ lɛ mli. Gbɛjianɔ ko ni Nyɔŋmɔ to ehã blema Israelbii lɛ hãa wɔnaa nakai. No ji Hejɔɔmɔ Gbi ni amɛyeɔ daa otsi lɛ. Wɔbɛ Mose Mla lɛ shishi. Shi kɛ́ wɔkase Hejɔɔmɔ Gbi lɛ he nii lɛ, wɔbaaná he sɛɛ. w19.12 3 kk. 6-7\nShɔ, October 20\nNyɛkayea nyɛtsui kɔkɔɔkɔ.—Mat. 6:31.\nYehowa ewo shi akɛ ebaakwɛ etsuji anɔkwafoi lɛ, ni enaa enɛ akɛ eji sɔ̃ ko ni kã enɔ ni esa akɛ etsu he nii. (Lala 31:1-3) Yehowa le akɛ kɛ́ ekwɛɛɛ wɔ, ni ji eshĩabii lɛ, wɔnii baafee mɔbɔ tsɔ. No hewɔ lɛ, ewo shi akɛ ebaadro wɔ nibii ni he hiaa wɔ yɛ heloŋ kɛ mumɔŋ gbɛfaŋ fɛɛ, ni nɔ ko bɛ ni baanyɛ atsĩ enaa ni ekaye shiwoo nɛɛ nɔ! (Mat. 6:30-33; 24:45) Kɛ́ wɔhã nɔ hewɔ ni Yehowa yeɔ eshiwoi anɔ lɛ hi wɔjwɛŋmɔ mli lɛ, no lɛ, kɛ́ wɔbɛ shika po lɛ, wɔyeŋ wɔtsui, ejaakɛ wɔle akɛ ebaaye ebua wɔ. Susumɔ blema Kristofoi lɛ ahe okwɛ. Be ni ate shi awo nyɛmimɛi ni yɔɔ Yerusalem lɛ, “amɛ fɛɛ amɛgbɛ amɛshwã,” ja bɔfoi lɛ pɛ. (Bɔf. 8:1) Ŋwanejee ko bɛ he akɛ, enɛ hã amɛteŋ mɛi pii ahe fi amɛ, ejaakɛ amɛjo foi amɛshi amɛshĩai kɛ amɛnitsumɔi. Shi Yehowa kwaaa amɛ, ni amɛmiishɛɛ hu etãaa. (Bɔf. 8:4; Heb. 13:5, 6; Yak. 1:2, 3) Yehowa ye ebua Kristofoi anɔkwafoi nɛɛ, ni ebaaye ebua wɔ hu.—Lala 37:18, 19. w20.01 17-18 kk. 14-15


Luka 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Luka Ŋma 22:1-71\nOsɔfoi kpaŋ akɛ amɛbaagbe Yesu (1-6)\nPetro je Yesu sɛɛ (54-62)\n22 Agbɛnɛ, no mli lɛ, Blodo Ni Ashikishaŋ-sha Bɛ Mli Gbi Jurɔ, ni atsɛɔ lɛ Hehoo+ lɛ miibɛŋkɛ.+ 2 Ni osɔfoi hiɛnaanɔbii lɛ kɛ woloŋmalɔi lɛ miitao gbɛ ko ni hi jogbaŋŋ ni amɛbaatsɔ nɔ amɛkpãtã ehiɛ,+ ejaakɛ amɛmiishe gbɔmɛi lɛ agbeyei.+ 3 Kɛkɛ ni Satan bote Yuda, mɔ ni atsɛɔ lɛ Iskariot lɛ, ni ji Mɛi Nyɔŋma Kɛ Enyɔ lɛ ateŋ mɔ kome lɛ mli,+ 4 ni eyiŋ etee ni ekɛ osɔfoi hiɛnaanɔbii lɛ kɛ sɔlemɔ shĩa nɔkwɛlɔi lɛ yawie bɔ ni ebaafee ejie lɛ ehã amɛ lɛ he.+ 5 Amɛná enɛ he miishɛɛ naakpa, ni amɛkpɛlɛ nɔ akɛ amɛbaahã lɛ jwiɛtɛi shika.+ 6 No hewɔ lɛ, ekpɛlɛ nɔ, ni ebɔi be ni sa ni ekɛbaajie lɛ ehã be ni mɛi bɛ jɛmɛ lɛ taomɔ. 7 Kɛkɛ ni gbi ni akɛyeɔ Blodo Ni Ashikishaŋ-sha Bɛ Mli gbi jurɔ lɛ, ni ji gbi ni esa akɛ akɛ Hehoo afɔle lɛ ahã lɛ bashɛ agbɛnɛ;+ 8 no hewɔ lɛ, Yesu tsu Petro kɛ Yohane ni ekɛɛ: “Nyɛyaa ni nyɛyasaa Hehoo lɛ nyɛtoa wɔ koni wɔbaye.”+ 9 Amɛkɛɛ lɛ akɛ: “Nɛgbɛ osumɔɔ ni wɔyasaa Hehoo lɛ wɔto yɛ?” 10 Ekɛɛ amɛ akɛ: “Naa! Kɛ́ nyɛbote maŋ lɛ mli lɛ, nuu ko ni tere nugbɛ́ kɛ nyɛ baakpe. Nyɛnyiɛa esɛɛ kɛyaa shĩa ni ebaabote mli lɛ mli.+ 11 Ni nyɛkɛa shĩatsɛ lɛ akɛ, ‘Tsɔɔlɔ lɛ kɛɛ akɛ: “Nɛgbɛ gbɔiatsũ lɛ ni mi kɛ mikaselɔi lɛ baaye Hehoo lɛ yɛ mli lɛ yɔɔ?”’ 12 Ni nakai nuu lɛ baatsɔɔ nyɛ ŋwɛi asa agbo ko ni asaa mli. Jɛmɛ nyɛsaa Hehoo lɛ nyɛtoa yɛ.” 13 No hewɔ lɛ, amɛyiŋ amɛtee ni amɛyana lɛ bɔ ni ekɛɛ amɛ lɛ pɛpɛɛpɛ, ni amɛsaa nibii amɛto Hehoo lɛ. 14 No hewɔ lɛ, be ni ŋmɛlɛtswaa lɛ shɛ lɛ, eyata okpɔlɔ lɛ he, ni bɔfoi lɛ hu fata ehe.+ 15 Ni ekɛɛ amɛ akɛ: “Mishwe waa akɛ mikɛ nyɛ baaye Hehoo nɛɛ dani mana nɔ; 16 ejaakɛ miikɛɛ nyɛ akɛ, miyeŋ eko dɔŋŋ kɛyashi be ni ebaaba mli yɛ Nyɔŋmɔ Maŋtsɛyeli lɛ mli.” 17 Ni ehe kɔɔpoo lɛ, ni eda shi ni ekɛɛ: “Nyɛhea enɛ ni nyɛkɛhãa mɔ fɛɛ mɔ ni yɔɔ nyɛteŋ lɛ, 18 ejaakɛ miikɛɛ nyɛ akɛ, kɛjɛ amrɔ nɛɛ kɛyaa lɛ, minuŋ wain ko dɔŋŋ kɛyashi Nyɔŋmɔ Maŋtsɛyeli lɛ baaba.” 19 Agbɛnɛ hu, ekɔ blodo,+ ni eda shi, ni ekumɔ mli, ni ekɛhã amɛ ekɛɛ: “Enɛ damɔ shi kɛhã* migbɔmɔtso,+ ni akɛbaahã yɛ nyɛhewɔ lɛ.+ Nyɛyaa nɔ nyɛfea enɛ kɛkaia mi.”+ 20 Ni efee nakai nɔŋŋ yɛ kɔɔpoo lɛ hu he be ni amɛye gbɛkɛ niyenii lɛ amɛtã lɛ, ni ekɛɛ: “Kɔɔpoo nɛɛ damɔ shi kɛhã kpaŋmɔ hee+ lɛ ni damɔ milá+ ni abaafɔse ashwie shi ahã nyɛ lɛ nɔ lɛ.+ 21 “Shi naa! mɔ ni baajie mi ehã lɛ nine kɛ minine yɛ okpɔlɔ lɛ nɔ.+ 22 Ejaakɛ gbɔmɔ Bi lɛ miishi kɛmiiya tamɔ bɔ ni akpɛ mli ato lɛ lɛɛlɛŋ;+ fɛɛ sɛɛ lɛ, kpoo hã nakai mɔ ni abaatsɔ enɔ ajie lɛ ahã lɛ!”+ 23 No hewɔ lɛ, amɛbɔi he susumɔ yɛ amɛteŋ akɛ amɛteŋ namɔ kwraa baa ebafee enɛ lɛ.+ 24 Shi ŋwanejee shɛii ko hu bate shi yɛ amɛteŋ yɛ mɔ ni asusuɔ akɛ eji agbo fe fɛɛ yɛ amɛteŋ lɛ he.+ 25 Shi ekɛɛ amɛ akɛ: “Jeŋmaji lɛ anɔ maŋtsɛmɛi lɛ yeɔ amɛnɔ akɛ nuŋtsɔmɛi, ni mɛi ni yɔɔ hegbɛ yɛ amɛnɔ lɛ, atsɛɔ amɛ Ejurɔfeelɔi.+ 26 Shi nyɛ lɛ, esaaa akɛ nyɛfeɔ nyɛnii yɛ nakai gbɛ nɔ.+ Shi moŋ, mɔ ni ji agbo fe fɛɛ yɛ nyɛteŋ lɛ atsɔ tamɔ gbekɛ kwraa,+ ni mɔ ni nyiɛɔ hiɛ lɛ hu atsɔ tamɔ mɔ ni miisɔmɔ. 27 Ejaakɛ te mɔ ni ji agbo lɛ, mɔ ni ta okpɔlɔ he eyeɔ nii lɛ, aloo mɔ ni sɔmɔɔ lɛ? Ani jeee mɔ ni ta okpɔlɔ he eyeɔ nii lɛ? Shi mi lɛ miyɛ nyɛteŋ akɛ mɔ ni miisɔmɔ.+ 28 “Shi nyɛji mɛi ni ekpɛtɛ mi+ yɛ mijaramɔ shihilɛi lɛ amli;+ 29 ni mikɛ nyɛ miifee kpaŋmɔ kɛhã maŋtsɛyeli, tamɔ bɔ ni mi-Tsɛ kɛ mi efee kpaŋmɔ lɛ,+ 30 koni nyɛye ni nyɛnu yɛ mikpɔlɔ lɛ he yɛ mi-Maŋtsɛyeli lɛ mli,+ ni nyɛtara maŋtsɛ sɛii anɔ+ nyɛkojo Israel wekui 12 lɛ.+ 31 “Simon, Simon, naa! Satan ebi koni ahã esha nyɛ fɛɛ nyɛmli tamɔ wiiti.+ 32 Shi misɔle kɛkpa fai mihã bo koni ohemɔkɛyeli akatã;+ ni bo hu, kɛ́ oku osɛɛ lɛ, wo onyɛmimɛi lɛ hewalɛ.”+ 33 Kɛkɛ ni ekɛɛ lɛ akɛ: “Nuŋtsɔ, misaa mihe mito akɛ kɛ́ tsuŋwoo jio, gbele mli jio, mikɛ bo baaya.”+ 34 Shi ekɛɛ: “Petro, miikɛɛ bo akɛ, ŋmɛnɛ lɛ, wuɔ náŋ agbɛɛ ni obaatso shii etɛ akɛ oleee mi.”+ 35 Esaa ebi amɛ akɛ: “Be ni mitsu nyɛ ni nyɛhiɛɛɛ shika kotoku kɛ niyenii kotoku kɛ tokota lɛ,+ ani nɔ ko he hia nyɛ?” Amɛkɛɛ: “Dabi!” 36 Kɛkɛ ni ekɛɛ amɛ akɛ: “Shi amrɔ nɛɛ, mɔ ni yɔɔ shika kotoku lɛ, hã ekɔ, nakai nɔŋŋ mɔ ni yɔɔ niyenii kotoku lɛ hu, ni mɔ ni bɛ klante lɛ, ehɔ̃ɔ etade nɔhaanɔ ni ekɛhé eko. 37 Ejaakɛ miikɛɛ nyɛ akɛ, esa akɛ nɔ ni aŋma lɛ aba mli yɛ minɔ, akɛ, ‘Abu lɛ ashi mlatɔlɔi anɔ.’+ Ejaakɛ mihe saji lɛ miiba mli.”+ 38 Ni amɛkɛɛ: “Nuŋtsɔ, naa! klantei enyɔ nɛ.” Ekɛɛ amɛ akɛ: “Efa.” 39 Ni eje kpo, ni tamɔ bɔ ni efɔɔ feemɔ lɛ, etee Oliv Gɔŋ lɛ nɔ, ni kaselɔi lɛ hu nyiɛ esɛɛ.+ 40 Be ni eshɛ jɛmɛ lɛ, ekɛɛ amɛ akɛ: “Nyɛyaa nɔ nyɛsɔlea koni nyɛkabote kaa* mli.”+ 41 Ni egbala ehe shi kɛjɛ amɛhe aaafee tɛfɔ̃ɔ jekɛmɔ, ni eho ekula shi ni ebɔi sɔlemɔ 42 ekɛɛ: “Ataa, kɛ́ oosumɔ lɛ, jiemɔ kɔɔpoo nɛɛ kɛje minɔ. Kɛ̃lɛ, hã osuɔmɔnaa nii aba mli, jeee minɔ.”+ 43 Kɛkɛ ni bɔfo ko jɛ ŋwɛi bajie ehe kpo etsɔɔ lɛ ni ewo lɛ hewalɛ.+ 44 Shi ehe jara lɛ waa, aahu akɛ etee nɔ esɔle kɛ hiɛdɔɔ fe tsutsu lɛ;+ ni ehe latsa tsɔ tamɔ lá kulibii, ni etsere eshwie shi. 45 Be ni ete shi kɛjɛ sɔlemɔ lɛ mli, ni etee kaselɔi lɛ aŋɔɔ lɛ, eyana akɛ amɛmiiwɔ ejaakɛ awerɛhoyeli ehã etɔ amɛ bliboo.+ 46 Ekɛɛ amɛ akɛ: “Mɛni hewɔ nyɛwɔɔ? Nyɛtea shi ni nyɛyaa nɔ nyɛsɔlea koni nyɛkabote kaa* mli.”+ 47 Be ni ekã he ewieɔ lɛ, naa! mɛi babaoo ko ba, ni Mɛi Nyɔŋma Kɛ Enyɔ lɛ ateŋ mɔ kome ni atsɛɔ lɛ Yuda lɛ nyiɛ amɛhiɛ, ni etsi ebɛŋkɛ Yesu koni eshɔ enaa.+ 48 Shi Yesu kɛɛ lɛ akɛ: “Yuda, ani okɛ naashɔmɔ miijie gbɔmɔ Bi lɛ oohã?” 49 Be ni mɛi ni yɔɔ emasɛi lɛ na nɔ ni baaba lɛ, amɛkɛɛ: “Nuŋtsɔ, wɔkɛ klante lɛ abãmɔ amɛ lo?” 50 Amɛteŋ mɔ kome po bã osɔfonukpa lɛ nyɔŋ lɛ, ni efo eninejurɔ toi.+ 51 Shi Yesu here nɔ ekɛɛ: “Efa.” Ni eta toi lɛ he ni etsa lɛ. 52 Kɛkɛ ni Yesu kɛɛ osɔfoi hiɛnaanɔbii lɛ kɛ sɔlemɔ shĩa lɛ nɔkwɛlɔi lɛ kɛ onukpai ni eba jɛmɛ koni amɛbamɔ lɛ lɛ akɛ: “Ani nyɛje kpo kɛba kɛ klantei kɛ tsokpotii tamɔ abaa julɔ nɔ nɛɛ?+ 53 Be mli ni mikɛ nyɛ yɔɔ sɔlemɔ shĩa lɛ daa nɛɛ,+ nyɛmɔɔɔ mi.+ Shi nyɛŋmɛlɛtswaa lɛ kɛ duŋ hegbɛ lɛ nɛ.”+ 54 Kɛkɛ ni amɛmɔ lɛ, ni amɛkɛ lɛ tee,+ ni amɛkɛ lɛ ba osɔfonukpa lɛ shĩa lɛ; shi Petro nyiɛ sɛɛ yɛ shɔŋŋ.+ 55 Be ni amɛshɛre la yɛ kpo lɛ teŋ ni amɛho amɛtara he lɛ, Petro hu yata amɛteŋ.+ 56 Shi gbekɛ yoo ko ni ji tsulɔ lɛ na lɛ ta la lɛ he ni ekwɛ lɛ gãa ni ekɛɛ: “Nuu nɛɛ hu fata ehe.” 57 Shi etso ekɛɛ: “Oblayoo, mileee lɛ.” 58 Be fioo ko sɛɛ lɛ, mɔ kroko hu na lɛ ni ekɛɛ: “Bo hu amɛteŋ mɔ kome ji bo.” Shi Petro kɛɛ: “Papa, jeee amɛteŋ mɔ kome ji mi.”+ 59 Ni aaafee ŋmɛlɛtswaa kome sɛɛ lɛ, nuu kroko ma nɔ mi veveeve akɛ: “Ekã shi faŋŋ akɛ, nuu nɛɛ hu fata ehe, ejaakɛ, anɔkwa, Galileanyo ji lɛ!” 60 Shi Petro kɛɛ: “Papa, mileee nɔ ni okɛɔ nɛɛ.” Ni amrɔ lɛ, be ni ekã he ewieɔ lɛ, wuɔ gbɛɛ. 61 Kɛkɛ ni Nuŋtsɔ lɛ tsɔ ehe ni ekwɛ Petro tɛ̃ɛ, ni Petro kai Nuŋtsɔ lɛ wiemɔ lɛ be ni ekɛɛ lɛ akɛ: “Dani wuɔ baagbɛɛ ŋmɛnɛ lɛ, obaakwa mi shii etɛ” lɛ.+ 62 Ni eje kpo eyafó waa. 63 Agbɛnɛ, hii ni buɔ Yesu he lɛ bɔi ehe fɛoyeli,+ ni amɛgbála lɛ mai;+ 64 ni amɛha ehiɛ ni amɛbibii lɛ akɛ: “Gbaa! Namɔ gbá bo ma lɛ?” 65 Ni amɛwie wiemɔi fɔji* babaoo amɛshi lɛ. 66 Ni be ni je tsɛre lɛ, maŋ onukpai lɛ, ni ji osɔfoi hiɛnaanɔbii lɛ kɛ woloŋmalɔi lɛ fɛɛ, bua amɛhe naa,+ ni amɛkɛ lɛ tee amɛ-Sanhedrin* asa lɛ nɔ, ni amɛkɛɛ: 67 “Kɛ́ bo ji Kristo lɛ, kɛɛmɔ wɔ.”+ Shi ekɛɛ amɛ akɛ: “Kɛ́ mikɛɛ nyɛ po lɛ, nyɛheŋ nyɛyeŋ kɔkɔɔkɔ. 68 Agbɛnɛ hu, kɛ́ mibi nyɛ sane lɛ, nyɛhãŋ mi hetoo. 69 Shi kɛjɛ be nɛɛ nɔ kɛyaa lɛ gbɔmɔ Bi+ lɛ baata Nyɔŋmɔ ninejurɔ ni yɔɔ hewalɛ lɛ nɔ.”+ 70 Kɛkɛ ni amɛ fɛɛ amɛbi lɛ akɛ: “No hewɔ lɛ, ani bo ji Nyɔŋmɔ Bi lɛ?” Ekɛɛ amɛ akɛ: “Nyɛ diɛŋtsɛ nyɛmiikɛɛ akɛ mi ni.” 71 Amɛkɛɛ: “Mɛni hewɔ wɔtaoɔ odase kroko dɔŋŋ? Ejaakɛ wɔ diɛŋtsɛ wɔnu yɛ enaa.”+\n^ Loo “amɛwie musubɔɔ wiemɔi.”


4 Mose 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Azerbaijani Azerbaijani (Cyrillic) Batak (Karo) Batak (Toba) Bislama Blɔfo Brazil Mumuii Awiemɔ Britian Mumuii Awiemɔ Bulgaria Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French Ga Georgia Germany Germany Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Latvia Lingala Lithuania Luganda Luo Luvale Macedonia Madagascar Mumuii Awiemɔ Malagasy Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Mozambique Mumuii Awiemɔ Myanmar Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Taiwan Mumuii Awiemɔ Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Waray-Waray Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nShi ni awoɔ akɛ abaatsɔ Nazirnyo (1-21)\nBɔ ni esa akɛ osɔfoi lɛ ajɔɔ mɛi ahã (22-27)\n6 Yehowa tee nɔ ekɛ Mose wie ni ekɛɛ: 2 “Okɛ Israelbii lɛ awie ni okɛɛ amɛ akɛ, ‘Kɛ́ nuu ko loo yoo ko wo shi krɛdɛɛ ko akɛ ebaahi shi akɛ Nazirnyo*+ ehã Yehowa lɛ, 3 etsi ehe kɛje wain kɛ dãji krokomɛi ni wa ahe. Ekanu viniga ni akɛ wain fee loo viniga ni akɛ dãa ni wa fee.+ Ekanu nɔ ko nɔ ko ni akɛ wain yibii fee, ni ekaye wain yibii hu, eŋmɔŋ jio, egbiŋ jio. 4 Gbii abɔ fɛɛ ni eji Nazirnyo lɛ, ekaye nɔ ko nɔ ko ni jɛ wain tso mli, kɛjɛ wain yibii ni etsuko nɔ kɛyashi ehe totoi lɛ anɔ. 5 “‘Gbii ni ewo shi akɛ ebaahi shi akɛ Nazirnyo lɛ amli fɛɛ lɛ, yishɛɛ kakla akatsɔ eyiteŋ kɛho.+ Ekã he efee krɔŋkrɔŋ kɛtsɔ eyiteŋ tsɔi ni eeehã etsa kɛyashi be ni gbii ni ekɛjɔɔ ehe nɔ ehã Yehowa lɛ baaba naagbee lɛ nɔ. 6 Gbii fɛɛ ni ejɔɔ ehe nɔ ehã Yehowa lɛ amli lɛ, ekaya gbonyo* ko he.* 7 Kɛ́ epapa loo emami loo enyɛmi nuu loo enyɛmi yoo po gbo lɛ, ekabule ehe,+ ejaakɛ Nazirnyo ni etsɔ ehã e-Nyɔŋmɔ lɛ he okadi lɛ yɛ eyiteŋ. 8 “‘Gbii abɔ fɛɛ ni eji Nazirnyo lɛ, eyɛ krɔŋkrɔŋ hã Yehowa. 9 Shi kɛ́ mɔ ko gbo yɛ emasɛi trukaa,+ ni ebule yitsɔi ni feɔ ehenɔjɔɔmɔ kɛhã Nyɔŋmɔ lɛ he okadi* lɛ, no lɛ, eshɛ eyi+ yɛ gbi ni abaatsuu ehe lɛ nɔ. Eshɛ eyi lɛ yɛ gbi ni ji kpawo lɛ nɔ. 10 Ni gbi ni ji kpaanyɔ lɛ nɔ lɛ, ekɛ ŋa mli okpoi enyɔ loo shĩa okpoi bibii enyɔ abahã osɔfo lɛ yɛ kpee buu lɛ shinaa lɛ naa. 11 Osɔfo lɛ kɛ ekome afee esha afɔle, ni ekɛ ekroko lɛ hu afee shãa afɔle ní ekɛkpãtã ehã lɛ yɛ esha ni efee+ yɛ gbonyo* lɛ he lɛ hewɔ. Ni efee eyiteŋ krɔŋkrɔŋ yɛ nakai gbi lɛ nɔ. 12 Ni esaa ejɔɔ ehe nɔ ehã Yehowa ekoŋŋ kɛhã gbii ni ekɛbaahi shi akɛ Nazirnyo lɛ, ni ekɛ gwantɛŋnuu ni náko fe afi aba akɛ sɔ̃ afɔle. Shi akaneŋ tsutsu gbii lɛ afataŋ he, ejaakɛ ebule Nazirnyo ni eji lɛ. 13 “‘Agbɛnɛ, mla ni kã shi hã Nazirnyo nɛ: Kɛ́ egbe gbii ni ekɛbaahi shi akɛ Nazirnyo lɛ naa lɛ,+ akɛ lɛ aba kpee buu lɛ shinaa lɛ naa. 14 Ekɛ efɔle lɛ abahã Yehowa yɛ jɛmɛ: gwantɛŋnuu kome ni kpa ko bɛ ehe ni náko fe afi kɛhã shãa afɔle,+ gwantɛŋbi ni ji yoo ni náko fe afi kɛhã esha afɔle,+ gwantɛŋnuu kome ni kpa ko bɛ ehe kɛhã naanyobɔɔ afɔle,+ 15 kɛntɛŋ ni blodoi ni ashikishaŋ-sha* bɛ mli ni abɔlɔ lɛ tamɔ gai ni akɛ ashikishaŋ kpakpa ni akɛ mu efutu fee, kɛ akpɔɔnɔi* ni ashikishaŋ-sha bɛ mli ni akɛ mu ekpa he yɔɔ mli, kɛ amɛhe ŋmaa* afɔle+ kɛ amɛhe dãa afɔlei.+ 16 Osɔfo lɛ kɛba Yehowa hiɛ, ni eshã esha afɔle kɛ shãa afɔle lɛ ehã lɛ. 17 Osɔfo lɛ kɛ gwantɛŋnuu lɛ kɛ kɛntɛŋ ni blodoi ni ashikishaŋ-sha* bɛ mli lɛ yɔɔ mli lɛ ahã Yehowa akɛ naanyobɔɔ afɔle, ni osɔfo lɛ kɛ ehe ŋmaa afɔle+ kɛ ehe dãa afɔle lɛ hu ahã. 18 “‘Agbɛnɛ, Nazirnyo lɛ ashɛ eyiteŋ tsɔi ni ekuko*+ lɛ yɛ kpee buu lɛ shinaa lɛ naa, ní eloo eyiteŋ tsɔi ni eshi ni etsa be mli ni eji Nazirnyo lɛ kɛyawo la ni yɔɔ naanyobɔɔ afɔle lɛ shishi lɛ mli. 19 Ni osɔfo lɛ aŋɔ gwantɛŋnuu lɛ nine* kome ni ahoo,+ kɛ blodo kome ni ashikishaŋ-sha* bɛ mli ni abɔ lɛ tamɔ ga kɛjɛ kɛntɛŋ lɛ mli, kɛ akpɔɔnɔɔ* kome ni ashikishaŋ-sha bɛ mli, ni ekɛ fɛɛ awo Nazirnyo lɛ dɛŋ be ni ehã ashɛ Nazirnyo ni eji lɛ he okadi lɛ ashwie lɛ sɛɛ. 20 Ni osɔfo lɛ afɔ̃ kɛya kɛba yɛ Yehowa hiɛ akɛ fɔ̃ɔ afɔle.+ Eji nɔ krɔŋkrɔŋ hã osɔfo lɛ, no kɛ fɔ̃ɔ afɔle lɛ tsitsi lɛ kɛ nane ni akɛhã akɛ onia lɛ.+ No sɛɛ lɛ, Nazirnyo lɛ baanyɛ anu wain. 21 “‘Mla ni kɔɔ Nazirnyo+ ni woɔ shi lɛ he nɛ: Kɛji ewo shi, ni ebaanyɛ ekɛ afɔle ni fe nɔ ni abiɔ yɛ edɛŋ akɛ Nazirnyo lɛ abahã Yehowa lɛ, no lɛ, eye shi ni ewo lɛ nɔ yɛ mla ni kɔɔ Nazirnyo ni eji lɛ he lɛ hewɔ.’” 22 Ni Yehowa kɛɛ Mose akɛ: 23 “Kɛɛmɔ Aaron kɛ ebihii lɛ akɛ, ‘Nɛkɛ ji bɔ ni nyɛjɔɔ+ Israelbii lɛ. Nyɛkɛa amɛ akɛ: 24 “Yehowa ajɔɔ bo+ ni ebu ohe. 25 Yehowa ahã ehiɛ akpɛ yɛ onɔ,+ ní edro bo. 26 Yehowa awó ehiɛ nɔ etsɔɔ bo ni ehã oná toiŋjɔlɛ.”’+ 27 Ni amɛkɛ migbɛ́i lɛ afɔ̃ Israelbii lɛ anɔ,+ koni majɔɔ amɛ.”+\n^ Hebri mli lɛ, na·zirʹ, eshishi ji, “Mɔ Ni Ahala Lɛ; Mɔ Ni Ejɔɔ Ehe Nɔ; Mɔ Ni Ajie Lɛ Ato Afã.”\n^ Loo “susuma ni egbo.”\n^ Loo “ekabɛŋkɛ gbonyo ko he kwraa.”\n^ Loo “ebule eyiteŋ lɛ ni feɔ lɛ Nazirnyo.”\n^ Loo “susuma.” Kwɛmɔ Wiemɔi Titrii Amligbalamɔ lɛ.\n^ Loo “ashɛ eyiteŋ lɛ ni feɔ lɛ Nazirnyo.”\n^ Loo “kɔɔŋ.”


<< < Ezayi 19 > >>\nYɛnŋɛlɛ yɔn sɛnrɛ nda tìla yo Ezhipiti tara ti wogo na\n1 Sɛnŋgbanra nda tìla yo Ezhipiti tara ti wogo na.\nYe wele, Yawe Yɛnŋɛlɛ lì lugu kambaaga ŋga kì wege ka na,\nli yɛn na paan wa Ezhipiti tara.\nEzhipiti tara fɛnnɛ pe yarisunndo ti yɛn na seri li yɛgɛ sɔgɔwɔ fyɛrɛ ti kala na.\nEzhipiti tara fɛnnɛ pe sunndo wi yɛn na kɔɔn pe na.\n2 We Fɔ wì yo fɔ:\n«Mi yaa Ezhipiti tara fɛnnɛ pe sun mbe pe wa pe yɛɛ na.\nNɔsepiile nambala pe yaa ka wiin pe yɛɛ ni,\nwɛnnɛ pe yaa kaa wiin pe yɛɛ ni,\ncara ti yaa kaa wiin ti yɛɛ ni, wunluwɔ tara ti yaa kaa wiin ti yɛɛ ni.\n3 Ezhipiti tara fɛnnɛ pe yaa ka kotogo la,\nkagala ŋgele pè kɔn ma tɛgɛ mbe pye mi yaa ka ke jɔgɔ.\nPa kona pe yaa ka saa jɛlɛ pe yarisunndo fɛnnɛ pe yeri, naa kajɛnmɛ pyefɛnnɛ pe yeri\nnaa kuulo yewefɛnnɛ konaa jɛlɛfɛnnɛ pe yeri.\n4 Mi yaa Ezhipiti tara fɛnnɛ pe le tafɔ wɛlɛwɛ wa kɛɛ,\nwunlunaŋa tipee wɛlɛwɛ wa wi yaa ka cɛn pe go na.\nWe Fɔ, Yawe Yɛnŋɛlɛ na yawa pi ni fuun fɔ lo lì yo ma.»\n5 Kɔgɔje tɔnmɔ pi yaa ka waga,\nNili gbaan tɔnmɔ pi yaa ka kɔ.\n6 Gbaanla tɔnmɔ pi yaa ka jɔgɔ,\nEzhipiti tara Nili gbaan njere tɔnmɔ pi yaa ka tigi mbe waga;\ngbagara wo naa yan ki ni, ti yaa ka waga.\n7 Yan ŋga fuun ki yɛn Nili gbaan wi yɔn ki na ma kari, konaa wa gbaan wi yesaga wa kɔgɔje wi ni,\nyaraga o yaraga pe ma lugu Nili gbaan wi yɔn na, ki ni fuun ki yaa ka waga,\ntifɛlɛgɛ ki yaa kaga lɛ mbe kari ki ni, mbege kɔ pew.\n8 Ŋgbanra wɔfɛnnɛ pe yɛn na jɛɛn,\nmbele pe maa njegeŋgele ke waa wa Nili gbaan wi ni, pe yaa kaa kunwɔ gbelege gbele,\nmbele pe yɛn na mɛrɛ ti waa wa Nili gbaan wi ni, pe jigi wi yaa ka kɔn pe na.\n9 Mbele pe maa lɛn jese tiyɔɔn wi tunŋgo piin, pe jatere wi yaa piri pe na;\njɛɛlɛ mbele pe maa jese wi cɔnri konaa nambala mbele pe maa parisanyɛɛrɛ fire fire ti tiin, pe yaa ka fɛrɛ shɔ.\n10 Pe gbɛrɛ tifɛnɛ pe jigi wi yaa ka kɔn pe na,\nmbele pe yɛn na tunŋgo piin sara na, pe jatere wi yaa ka piri pe na.\n11 Zowan† ca teele pe yɛn lembire,\nFarawɔn wi kajɛnmbɛlɛ mbele pe yɛn wi yɛrifɛnnɛ, pe yɛn tijinliwɛ fu fɛnnɛ.\nYe mbe ya saga yo Farawɔn wi kan mɛlɛ mbe yo fɔ:\n«We yɛn kajɛnmbɛlɛ piile,\nwe yɛn wunlumbolo lɛɛlɛ piile?»\n12 Ye kajɛnmbɛlɛ pe yɛn se san?\nYawe Yɛnŋɛlɛ na yawa pi ni fuun fɔ lì kagala ŋgele kɔn ma tɛgɛ Ezhipiti tara ti wogo na,\nye ti pe ke yo ye kan ye ke jɛn yiŋgɔ ye!\n13 Zowan ca teele pe jatere wì jɔgɔ pe na,\nMɛfisi† ca teele pe yɛn na pe yɛɛ fanla;\nEzhipiti tara cɛngɛlɛ teele paa Ezhipiti tara fɛnnɛ pe fanla na pe punŋgu.\n14 Yawe Yɛnŋɛlɛ lì yɛkanŋguwa yama wa pe na,\nma ti Ezhipiti tara fɛnnɛ pe yɛn na punŋgu wa pe kapyere ti ni fuun ti ni,\npaa yɛgɛ ŋga na sinwɔɔ ma kaa gbali ma to wa wi yɛɛra tuguro ti ni we.\n15 Lere kpɛ se ka ta wa Ezhipiti tara mbe kala la yɔn tara ti kan naa;\nyɛkelewe se ka ya, puŋgofɔ se ka ya,\nlegbɔɔ se ka ya, lepile se ka ya†.\n16 Ko pilige ko ni, Ezhipiti tara fɛnnɛ pe yaa ka pye paa jɛɛlɛ yɛn. Yawe Yɛnŋɛlɛ na yawa pi ni fuun fɔ, na liga kali kɛɛ ki yirige pe na mbege fige pe go na, pe yaa kaa seri fyɛrɛ ti kala na. 17 Zhuda tara ti yaa ka pye sunndo kɔngɔ yaraga Ezhipiti tara fɛnnɛ pe yeri. Na lere wa ka ka Zhuda tara mɛgɛ ki yeri pe yɛgɛ na sanga o sanga, pe yaa la fyɛ kagala ŋgele Yawe Yɛnŋɛlɛ na yawa pi ni fuun fɔ lì kɔn ma tɛgɛ mbe pye pe na ke kala na.\n18 Ko pilige ko ni, cara kaŋgurugo yaa ka ta wa Ezhipiti tara, nda ti woolo pe yaa kaa Eburuye sɛnrɛ ti yuun. Pe yaa kaa wungu Yawe Yɛnŋɛlɛ na yawa pi ni fuun fɔ li mɛgɛ ki na. Wa ki cara ti ni, pe yaa kaa nuŋgba yinri Yɔnlɔ ca†.\n19 Ko pilige ko ni, saraga wɔsaga ka yaa ka pye wa Ezhipiti tara ti nandogomɔ Yawe Yɛnŋɛlɛ li mɛgɛ ni; pe yaa ka sinndɛlɛgɛ titɔnlɔgɔ ka yerege wa tara ti kɔnlɔ li na Yawe Yɛnŋɛlɛ li mɛgɛ ni, mbege pye nandowo yaraga. 20 Ki yaa ka pye kacɛn naa sɛrɛya yaraga Yawe Yɛnŋɛlɛ na yawa pi ni fuun fɔ li wogo na, mbege naga fɔ li yɛn wa Ezhipiti tara ti ni; na paga kaa gbele mbaa Yawe Yɛnŋɛlɛ li yinri pe jɔlɔfɛnnɛ pe kɛɛ sanga ŋa ni, pa li yaa ka shɔfɔ torogo pe kan, ŋa wi yaa ka yere pe go kala li ni, mbe pe shɔ pe juguye pe kɛɛ. 21 Yawe Yɛnŋɛlɛ li yaa ka li yɛɛ naga Ezhipiti tara fɛnnɛ pe na; Ezhipiti tara fɛnnɛ pe yaa ka Yawe Yɛnŋɛlɛ li jɛn pe Yɛnŋɛlɛ ko pilige ko ni. Pe yaa kaa li gbogo saara wɔgɔ naa yarikanra ni. Pe yaa ka yɔn fɔgɔlɔ kɔn Yawe Yɛnŋɛlɛ li yeri, mbe ke yɔn fili. 22 Yawe Yɛnŋɛlɛ li yaa ka Ezhipiti tara fɛnnɛ pe jɔlɔ; li yaa ka pe jɔlɔ, ɛɛn fɔ li yaa ka pe sagala. Poro jate pe yaa ka sɔnrɔgɔ mbe pan Yawe Yɛnŋɛlɛ li kɔrɔgɔ. Li yaa ka yɛnlɛ pe yɛnrɛwɛ pi na, mbe pe sagala.\n23 Ko pilige ko ni, koŋgbɔgɔ ka yaa ka yiri wa Ezhipiti tara mbe kari wa Asiri tara. Asiri tara fɛnnɛ pe yaa kaa kee wa Ezhipiti tara, Ezhipiti tara fɛnnɛ paa paan wa Asiri tara. Ezhipiti tara fɛnnɛ poro naa Asiri tara fɛnnɛ pe ni, pe yaa ka pinlɛ mbaa tunŋgo piin Yawe Yɛnŋɛlɛ li kan.\n24 Ko pilige ko ni, Izirayɛli tara to ti yaa ka pye tara taanri woro mbe taga Ezhipiti tara naa Asiri tara ti na; ki tara taanri ti kala na, Yawe Yɛnŋɛlɛ li yaa ka duwaw dunruya woolo pe na. 25 Yawe Yɛnŋɛlɛ na yawa pi ni fuun fɔ li yaa ka duwaw pe na, mbe yo fɔ: «Fɛrɛwɛ yɛn Ezhipiti tara fɛnnɛ pe woo, poro mbele pe yɛn na woolo; fɛrɛwɛ yɛn Asiri tara fɛnnɛ pe woo, poro mbele mì da na kɛɛ ki ni we; fɛrɛwɛ yɛn Izirayɛli woolo pe woo, poro mbele pe yɛn na kɔrɔgɔ ye.»


Nɔ Hewɔ ni Abaakpãtã Yudafoi ni Heee Yeee lɛ Ahiɛ Lɛ | Yesu Wala Shihilɛ\nYESU KƐ OSHARAI ENYƆ KOMƐI NI BA TSU NII KƐTSƆƆ NII\nATSA YOO KO NI EDƆ KƆMƆƆ YƐ HEJƆƆMƆ GBI LƐ NƆ\nYesu ebɔ mɔdɛŋ akɛ ebaaye ebua mɛi lɛ koni amɛsusu wekukpaa ni kã amɛ kɛ Nyɔŋmɔ teŋ lɛ he, ni etsɔ gbɛi srɔtoi anɔ efee nakai. Be ni eje kpo yɛ Farisifonyo lɛ shĩa lɛ mli, ní ekɛ mɛi lɛ bagba sane yɛ agbó lɛ naa egbe naa lɛ, ená hegbɛ kroko hu ni ekɛbaaye ebua amɛ.\nMɛi ni yɔɔ jɛmɛ lɛ ateŋ mɛi komɛi yawo sane ko ni kɔɔ oshara ko ni ba lɛ he lɛ nɔ. Amɛbɔ lɛ “Galileabii ni [Roma Amralo Pontio] Pilato kɛ amɛlá futu amɛfɔlei amli lɛ” he amaniɛ. (Luka 13:1) Mɛni amɛtsɔɔ lɛ?\nEkolɛ Galileabii nɛɛ ji mɛi ni agbe be ni mɛi akpei abɔ te shi wo Pilato akɛni ekɔ shika kɛjɛ sɔlemɔwe lɛ fotro mli kɛfee paipi ko ní nu baatsɔ mli kɛya Yerusalem lɛ hewɔ lɛ. Eeenyɛ efee akɛ, sɔlemɔwe lɛ nɔkwɛlɔi lɛ ye amɛbua Pilato ni ekɔ shika nɛɛ. Ekolɛ mɛi ni bɔɔ Yesu sane nɛɛ susuɔ akɛ Galileabii lɛ efee nibii fɔji komɛi, ni no hewɔ amɛna amanehulu nɛɛ. Shi Yesu kɛ amɛ kpãaa gbee.\nEbi amɛ akɛ: “Ani nyɛsusuɔ akɛ nakai Galileabii lɛ ji eshafeelɔi fe Galileabii krokomɛi fɛɛ akɛni amɛna nɔ nɛɛ hewɔ?” Ehã hetoo akɛ, dabi. Shi ekɛ nɔ ni ba lɛ bɔ Yudafoi lɛ kɔkɔ akɛ: “Kɛ́ nyɛtsakeee nyɛtsui lɛ, nyɛ fɛɛ nyɛhiɛ baakpãtã nakai nɔŋŋ.” (Luka 13:2, 3) No sɛɛ lɛ, Yesu wie oshara kroko ni ekolɛ eba etsɛko lɛ he, ni eeenyɛ efee akɛ no hu kɔɔ nakai paipi lɛ ní afee lɛ he. Ebi amɛ akɛ:\n“Nyɛsusuɔ akɛ mɛi nyɔŋma kɛ kpaanyɔ lɛ ni mɔɔ ni yɔɔ Siloam lɛ kumɔ shwie amɛnɔ, ni egbe amɛ lɛ yeɔ fɔ fe mɛi krokomɛi fɛɛ ni yɔɔ Yerusalem?” (Luka 13:4) Ekolɛ, asafoku lɛ baasusu akɛ mɛi nɛɛ gboi yɛ efɔŋ ko ni amɛfee lɛ hewɔ. Shi kome ekoŋŋ lɛ, Yesu kɛ amɛ kpãaa gbee. Ele akɛ “be kɛ nibii ni aleee” baa trukaa, ni ekolɛ no hã oshara nɛɛ hu ba lɛ. (Jajelɔ 9:11, NW) Shi fɛɛ sɛɛ lɛ, esa akɛ mɛi lɛ akase nɔ ko kɛjɛ nɔ ni ba lɛ mli. Yesu kɛɛ akɛ: “Kɛ́ nyɛtsakeee nyɛtsui lɛ, nyɛ fɛɛ nyɛhiɛ baakpãtã tamɔ bɔ ni amɛhiɛ kpãtã lɛ.” (Luka 13:5) Shi mɛni hewɔ amrɔ nɛɛ emaa sane nɛɛ nɔ mi lɛ?\nNɔ hewɔ lɛ ji akɛ, eshwɛ lɛ be fioo ni ekɛbaatsu esɔɔmɔ nitsumɔ lɛ, ni ekɛ nɔkwɛmɔnɔ ko tsɔɔ enɛ mli akɛ: “Nuu ko yɛ agbami tso yɛ ewein ŋmɔ mli, ni eba enɔ yibii taomɔ, shi enáaa eko. Kɛkɛ ni ekɛɛ wein ŋmɔsaalɔ lɛ akɛ, ‘Afii etɛ nɛ ni mibɔi yibii taomɔ yɛ agbami tso nɛɛ nɔ, shi mináaa eko. Toomɔ ofɔ̃ shi! Mɛni hewɔ esa akɛ ehã shikpɔŋ lɛ afee yaka?’ Ehere lɛ nɔ akɛ, ‘Nuŋtsɔ, hã ema shi afi kome hu kɛfata he kɛyashi matsa ehewɔ kɛkpe ni mawo eshishi tumo. Kɛ́ ewo yibii wɔsɛɛ lɛ, no lɛ, ehi jogbaŋŋ; shi kɛjeee nakai lɛ, ní otoo ofɔ̃ shi.’”—Luka 13:6-9.\nYesu kɛ nɔ ni fe afii etɛ ebɔ mɔdɛŋ akɛ ebaaye ebua Yudafoi lɛ, koni amɛná hemɔkɛyeli yɛ emli. Kɛ̃lɛ, amɛteŋ mɛi fioo pɛ ebatsɔmɔ ekaselɔi, ni abaanyɛ awie akɛ, amɛji yibii ní nitsumɔ ni etsu waa lɛ ewo. Amrɔ nɛɛ, ekɛ nɔ ni fe afii etɛ etsu esɔɔmɔ nitsumɔ lɛ, ni eemia enitsumɔ lɛ mli fe tsutsu lɛ. Kɛ́ wɔɔkɛɛ lɛ, etamɔ nɔ ni eetsa agbami tso, ni ji Yudafoi lɛ ahewɔ kɛmiikpe koni ewo shishi tumo, kɛtsɔ shiɛmɔ ni eshiɛɔ yɛ Yudea kɛ Perea lɛ nɔ. Mɛni jɛ mli kɛba? Yudafoi fioo ko pɛ he enɔ ye. Shi kɛ́ wɔɔkɛɛ lɛ, maŋ muu lɛ fɛɛ tsakeee amɛtsui, ni amrɔ nɛɛ abaakpãtã amɛhiɛ.\nEnɛ sɛɛ etsɛɛɛ lɛ, hemɔkɛyeli ni Yudafoi lɛ ateŋ mɛi babaoo bɛ lɛ bafee faŋŋ shi kome ekoŋŋ, yɛ Hejɔɔmɔ Gbi ko nɔ. Yesu miitsɔɔ nii yɛ kpeehe ko. Kɛkɛ ni ena yoo ko ni daimonio miihao lɛ, ni edɔ kɔmɔɔ afii 18 sɔŋŋ. Yesu musuŋ tsɔ lɛ yɛ ehewɔ ni ekɛɛ lɛ akɛ: “Yoo, afɛne bo kɛjɛ ogbedemɔ lɛ mli.” (Luka 13:12) Yesu kɛ eniji shwie yoo lɛ nɔ, ni amrɔ lɛ ejaje trɔmɔɔ ni ebɔi Nyɔŋmɔ hiɛnyamwoo.\nEnɛ hã onukpa ni kwɛɔ kpeehe lɛ nɔ lɛ mli fu, ni ekɛɛ: “Gbii ekpaa yɔɔ ni sa akɛ atsuɔ nii yɛ mli; no hewɔ lɛ, nakai gbii lɛ anɔ lɛ, nyɛbaa ni atsaa nyɛ, shi jeee yɛ Hejɔɔmɔ Gbi lɛ nɔ.” (Luka 13:14) Nakai onukpa lɛ ejeee he ŋwane akɛ Yesu yɛ hewalɛ ni ekɛaatsa mɛi; moŋ lɛ, eewie eeshi gbɔmɛi lɛ yɛ ba ni amɛba akɛ atsa amɛ yɛ Hejɔɔmɔ Gbi lɛ nɔ lɛ hewɔ! Yesu hã onukpa lɛ hetoo kɛ sane ko ni enyɛŋ eje he ŋwane, akɛ: “Osatofoi, Hejɔɔmɔ Gbi lɛ nɔ lɛ, ani nyɛteŋ mɔ fɛɛ mɔ fɛneee etsinanuu loo eteji yɛ kooloi atsũ lɛ mli ni ekɛ lɛ aya eyahã lɛ nɔ ko enu? Nɛkɛ yoo nɛɛ, ni ji Abraham biyoo ni Satan efi lɛ afii nyɔŋma kɛ kpaanyɔ lɛ, ani esaaa mɔ ni ajieɔ gboklɛ nɛɛ yɛ ehe yɛ Hejɔɔmɔ Gbi lɛ nɔ?”—Luka 13:15, 16.\nMɛi ni teɔ shi woɔ Yesu lɛ ahiɛ gboi, shi asafoku lɛ ná miishɛɛ waa yɛ anunyam nibii ni amɛna akɛ Yesu miifee lɛ hewɔ. Kɛkɛ ni Yesu saa egba nɔkwɛmɔnii enyɔ ni ji gbalɛi, ní kɔɔ Maŋtsɛyeli lɛ he lɛ yɛ Yudea hu. Etsɔ hiɛ ewie enɛ he momo be ni eta lɛlɛ ko mli yɛ Galilea Ŋshɔ lɛ hiɛ lɛ.—Mateo 13:31-33; Luka 13:18-21.\nMɛɛ osharai enyɔ komɛi ni ba Yesu kɛtsu nii kɛbɔ mɛi kɔkɔ, ni mɛni ji kɔkɔbɔɔ lɛ?\nMɛɛ gbɛ nɔ nɔkwɛmɔnɔ ni kɔɔ agbami tso ni wooo yibii lɛ he lɛ hãa anaa shihilɛ ni Yudafoi lɛ yɔɔ mli?\nMɛni onukpa ni kwɛɔ kpeehe lɛ nɔ lɛ wie eshi, ni mɛɛ gbɛ nɔ Yesu hã ana akɛ, nuu lɛ ji osatofo?\nKɛmaje Mɔ Ko Kɛmaje Mɔ Ko Nɔ Hewɔ ni Abaakpãtã Yudafoi ni Heee Yeee lɛ Ahiɛ Lɛ\njy yitso 79 bf. 184-185


Níhi Nɛ Waa Kɛ JW Library App ɔ Ma Nyɛ Maa Pee\nKANE NGƐ Abbey Abui Acholi Afrikaans Albanian Alur Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Biak Bicol Bislama Boulou Brazil Mumuihi A Gbi Bulgarian Bété Cakchiquel Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Edo Efik English Estonian Ewe Faroese Fijian Finnish Fon French Ga Galician Garifuna Georgian German Greek Greenlandic Guarani Guerze Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lenje Lhukonzo Lingala Lithuanian Low German Luganda Lunda Luo Luvale Macedonian Macua Malagasy Malay Malayalam Maltese Mam Mapudungun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spania Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nNíhi Nɛ Waa Kɛ JW Library ɔ Ma Nyɛ Maa Pee\nKƐ HA NÍ KASEMI:\nO ma nyɛ maa kane Baiblo ɔ kɛ daa ligbi ngmami ɔ ngɛ nɔ.\nO ma nyɛ maa kane Yearbook ɔ, womi tɛtlɛɛ ɔmɛ, kɛ womi kpahi. Moo ngɔ bookmark ɔ kɛ kadi he nɛ o kane womi ko kɛ su\nO ma nyɛ maa kase níhi nɛ wa maa kase ngɛ asafo mi kpehi a sisi ɔ, nɛ o po heto ɔmɛ a sisi\nO ma nyɛ maa hyɛ videohi\nNGƐ ASAFO MI KPEHI A SISI:\nO ma nyɛ ma bli ngmamihi nɛ munyu tulɔ ɔ ma tsɛ ɔ. Moo ngɔ history blɔ nɔ tomi ɔ kɛ hla ngmamihi nɛ o bli kɛ sɛ hlami ɔ\nO ma nyɛ ma bli womihi nɛ wa maa kase, kɛ lahi nɛ wa ma la ngɛ asafo mi kpehi a sisi ɔ ngɛ o klama a nɔ mohu pe nɛ o maa hɛɛ womihi fuu kɛ ya asafo mi kpe. La ehehi nɛ a be la womi ɔ mi lolo ɔ tsuo ngɛ JW Library ɔ nɔ\nNGƐ FIƐƐMI MI:\nMoo tsɔɔ nɔ ko nɛ e bua jɔ munyu ɔ he ɔ nɔ́ ko nɛ ngɛ JW Library ɔ nɔ, nɛ o tsɔɔ lɛ bɔ nɛ e ma plɛ kɛ gbla app ɔ kɛ fɔ e klama nɔ, nɛ o ye bua lɛ nɛ e gbla níhi nɛ ngɛ nɔ́ ɔ eko\nMoo ngɔ nɔ́ hlami blɔ nɔ tomi ɔ kɛ hla kuku ko ngɛ Baiblo ɔ mi. Ke o ngɛ munyukpɔ ko hlae ngɛ New World Translation nɛ a pee lɛ ehe ɔ mi nɛ o nɛ ɔ, mo bli Reference Bible ɔ nɛ o kpale hla\nMo je video kɛ tsɔɔ nɔ ko. Ke wetsɛ ɔ ngɛ bimɛ tsɔwi ɔ, o ma nyɛ ma je Moo Pee Yehowa Huɛ video ɔmɛ eko kɛ tsɔɔ mɛ. Aloo o ma nyɛ ma je Mɛni He Je Nɛ E Sa Kaa Waa Kase Baiblo ɔ? video ɔ, konɛ wetsɛ ɔ bua nɛ jɔ he kaa e maa kase Baiblo ɔ. Ke nɔ ko tuɔ gbi kpa a, mo je video ɔ ha lɛ ngɛ e je gbi mi\nMoo kane Baiblo nɛ a tsɔɔ sisi ngɛ gbi kpa mi nɛ o gbla a kɛ tsɔɔ wetsɛ ko. Mo bli Baiblo ɔ, nɛ o nyɛ kuku nɛ o ngɛ hlae maa kane ɔ nɔ, nɛ o nyɛ okadi nɛ ma ha nɛ o na gbi kpa amɛ ɔ nɔ\nMoo Ngɔ JW.ORG Kɛ Fiɛɛ Baiblo Mi Sɛ Gbi ɔ


KANEMƆ YƐ Abua Acholi Afrikaans Aja Akha Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Armenia (West) Assamese Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Boulou Brazil Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chiga Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinamwanga Cinyanja Colombia Mumuii Awiemɔ Croatia Czech Damara Dangme Denmark Digor Douala Drehu Dutch Ecuador Mumuii Awiemɔ Edo Efik Emberá (Catío) Esan Estonia Ewe Fante Fiji Filipi Mumuii Awiemɔ Finland Finland Mumuii Awiemɔ Fon French Ga Garifuna Georgia Germany Gitonga Gokana Greenland Guadeloupean Creole Guarani Guianese Creole Gujarat Gun Haitian Creole Hausa Havu Hebri Hela Herero Hiligaynon Hindi Hiri Motu Hmong (White) Hungary Hunsrik Iban Ibanag Ibinda Iceland Idoma Igbo Igede Iloko Indonesia Isoko Italia Italia Mumuii Awiemɔ Japan Javanese Jula Kabiye Kabuverdianu Kachin Kamba Kannada Kanyok Karen (S'gaw) Kazakh Kazakh (Arabic) Kekchi Khana Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kirundi Kisi Kisonge Kituba Kongo Konkani (Roman) Korea Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Lari Latvia Lendu Lenje Lhukonzo Lingala Lithuania Lolo Lomwe Low German Luganda Lunda Luo Luvale Macedonia Macua Makhuwa-Meetto Makhuwa-Shirima Malagasy Malay Malayalam Malta Mam Mambwe-Lungu Manyawa Mapudungun Marathi Marshallese Mashi Mauritia Creole Maya Mazatec (Huautla) Mbunda Mexico Mumuii Awiemɔ Min Nan (Taiwan) Mingrelian Mixe (North Central) Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Ngbandi (Northern) Nias Nicaragua Mumuii Awiemɔ Nicobarese Norway Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetia Otetela Palau Panaman Mumuii Awiemɔ Pangasinan Papiamento (Curaçao) Persia Peru Mumuii Awiemɔ Phimbi Pidgin (West Africa) Pohnpei Poland Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Romania) Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Songomeno Spania Spania Mumuii Awiemɔ Sranantongo Sunda Swahili Swahili (Congo) Swati Sweden Taabwa Tagalog Tahiti Tajiki Talian Tamil Tandroy Tankarana Tarascan Tatar Telugu Tetun Dili Tewe Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Tuvinia Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Xhosa Yacouba Yapese Yoruba Zande Zapotec (Isthmus) Zulu\nDAA afi lɛ, aheɔ mɛi babaoo kɛbaa Yehowa asafo lɛ mli ekoŋŋ. ‘Miishɛɛ babaoo baa ŋwɛi’ yɛ amɛteŋ mɔ fɛɛ mɔ hewɔ. (Luka 15:7, 10) Kɛ́ ahe bo kɛba asafo lɛ mli ekoŋŋ lɛ, ná nɔmimaa akɛ, eŋɔɔ Yesu, ŋwɛibɔfoi lɛ, kɛ Yehowa naa waa akɛ oku osɛɛ kɛba anɔkwale lɛ mli. Shi be ni obɔɔ mɔdɛŋ koni osaa okɛ Yehowa teŋ ekoŋŋ lɛ, ekolɛ okɛ naagbai komɛi baakpe. Mɛni ji naagbai nɛɛ ekomɛi? Ni te obaafee tɛŋŋ otsu amɛhe nii?\nNAAGBAI NI EKOLƐ OKƐBAAKPE\nMɛi pii yɛ ni be ni ahe amɛ kɛba asafo lɛ mli lɛ sɛɛ po lɛ, amɛhenilee yaa nɔ ebuɔ amɛ fɔ. Ekolɛ onuɔ he tamɔ bɔ ni Maŋtsɛ David nu he lɛ. Be ni akɛ ehe eshai lɛ eke lɛ lɛ sɛɛ po lɛ, ewie akɛ: “Mitɔmɔi lɛ fa babaoo.” (Lala 40:12; 65:3) Mɛi komɛi yɛ ni be ni ahe amɛ lɛ sɛɛ afii pii po lɛ, amɛnuɔ he akɛ Yehowa kɛ amɛhe eshai lɛ ekeko amɛ, ni no hãa amɛhaoɔ waa. Naa nɔ ni nyɛmi yoo ko ni atsɛɔ lɛ Isabelle, ni ashwie lɛ ni eyaye fe afii 20 dani eku esɛɛ eba lɛ wie. * Ewie akɛ: “No mli lɛ, ewa kɛhã mi waa akɛ mahe maye akɛ Yehowa kɛ mihe eshai lɛ eke mi.” Kɛ́ onu he akɛ Yehowa kɛ ohe eshai lɛ ekeko bo lɛ, no baanyɛ ahã okɛ lɛ teŋ wekukpaa lɛ mli agbɔjɔ ekoŋŋ. (Abɛi 24:10) Kaahã eba lɛ nakai.\nMɛi komɛi hu yɛ ni amɛnuɔ he akɛ ekolɛ amɛnyɛŋ amɛtsu nibii fɛɛ ni esa akɛ amɛtsu koni amɛ kɛ Yehowa teŋ wekukpaa lɛ mli awa lɛ ahe nii. Be ni ahe nyɛmi nuu ko ni atsɛɔ lɛ Antoine lɛ kɛba asafo lɛ mli ekoŋŋ lɛ, ewie akɛ, “Mina akɛ mihiɛ ekpa nibii pii ni mikase loo mifee be ni miji Yehowa Odasefonyo lɛ anɔ.” Kɛ́ mɔ ko nu he nɛkɛ lɛ, ebaanyɛ ewa kɛhã lɛ akɛ ekɛ enyɛmɔ fɛɛ baasɔmɔ Yehowa.\nAkɛ nɔkwɛmɔnɔ lɛ, kɛ́ kɔɔyɔɔ ko ni naa wa waa fite mɔ ko shĩa lɛ, kɛ́ mɔ lɛ jwɛŋ nibii sɔŋŋ ni esa akɛ efee dani eshĩa lɛ abatsɔ tamɔ bɔ ni eji tsutsu lɛ he lɛ, enijiaŋ baaje wui. Nakai nɔŋŋ kɛ́ oyafee esha ko ni yɔɔ hiɛdɔɔ ni no fite okɛ Yehowa teŋ lɛ, kɛ́ ojwɛŋ nibii sɔŋŋ ni esa akɛ ofee koni okɛ Yehowa teŋ wekukpaa lɛ mli awa ekoŋŋ lɛ he lɛ, ekolɛ onijiaŋ baaje wui. Shi Yehowa kɛ onyɛmimɛi lɛ baaye amɛbua bo.\nYehowa kɛɛ: “Nyɛbaa ni wɔsaa wɔteŋ.” (Yes. 1:18) Omia ohiɛ ofee nibii pii kɛsaa okɛ Yehowa teŋ bianɛ. Nɔ ni ofee nɛɛ ehã Yehowa ená ohe miishɛɛ waa. Ani ole nɔ hewɔ? Ejaakɛ ohã ená nɔ ko kpakpa ni ebaanyɛ ekɛɛ Satan mɔ ni wieɔ eshiɔ lɛ lɛ.—Abɛi 27:11.\nOsɛɛ ni oku kɛba Yehowa ŋɔɔ lɛ tsɔɔ akɛ obɛŋkɛ lɛ, ni lɛ hu ewo shi akɛ ebaabɛŋkɛ bo. (Yak. 4:8) Amrɔ nɛɛ, nyɛmimɛi lɛ ena akɛ oku osɛɛ kɛba asafo lɛ mli, ni enɛ hi waa. Shi nibii krokomɛi yɛ ni esa akɛ ofee. Esa akɛ oya nɔ ofee nibii ni baahã osumɔ o-Tsɛ Yehowa ni eji onaanyo lɛ waa. Te obaafee tɛŋŋ ofee enɛ?\nOkɛ otii ni obaanyɛ oshɛ he amamɔ ohiɛ. Ŋwanejee ko bɛ he akɛ, ohiɛ kpako nibii ni okase yɛ Yehowa he kɛ shi ni ewo akɛ paradeiso baaba lɛ nɔ. Ni tsɔɔ akɛ ofaneshi lɛ fiteko. Amrɔ nɛɛ, nɔ ni shwɛɔ ji, ni obaama otsũ lɛ oma nɔ ekoŋŋ. No ji, ni obaafɔ shiɛmɔ yaa, oya asafoŋ kpeei daa, okɛ nyɛmimɛi lɛ abɔ, ni ofee nibii krokomɛi ni tamɔ nakai. Naa otii komɛi ni baaye abua bo ni otswa ohe oma shi.\nFɔɔ sɔlemɔ. Yehowa le akɛ, bɔ ni onuɔ he akɛ ekɛ ohe eshai lɛ ekeko bo lɛ baanyɛ ahã ewa kɛhã bo akɛ obaasɔle. (Rom. 8:26) Shi fɛɛ sɛɛ lɛ, ‘hiɛmɔ sɔlemɔ mli daa,’ ni okɛɛ Yehowa akɛ ootao otsɔ enaanyo ekoŋŋ. (Rom. 12:12) Nyɛmi nuu ko ni atsɛɔ lɛ Andrej lɛ wie akɛ: “No mli lɛ, minuɔ he akɛ mihã Yehowa nine enyɛ shi waa. Shi be fɛɛ be ni masɔle lɛ, mihe jɔɔ mi, ni nakai susumɔ lɛ haooo mi tsɔ.” Kɛ́ oleee nɔ ni obaawie yɛ osɔlemɔi lɛ amli lɛ, kanemɔ sɔlemɔ ni Maŋtsɛ David sɔle be ni etsake etsui lɛ ni yɔɔ Lala 51 kɛ Lala 65 lɛ.\nKasemɔ Biblia lɛ daa. Kɛ́ ofee nakai lɛ ohemɔkɛyeli lɛ mli baawa, ni obaasumɔ Yehowa waa. (Lala 19:7-11) Nyɛmi nuu ko ni atsɛɔ lɛ Felipe lɛ wie akɛ: “No mli lɛ, mikaneee Biblia lɛ daa, ni mikaseee nii ni no hã miyafee nɔ ko ni Yehowa sumɔɔɔ lɛ. No hewɔ lɛ, mitswa mifai shi akɛ makase nii daa koni ekaba lɛ nakai dɔŋŋ.” Bo hu obaanyɛ ofee nakai. Kɛ́ oleee saji ni obaanyɛ okase lɛ, obaanyɛ obi onaanyo ko ni bɔɔ mɔdɛŋ waa yɛ Yehowa sɔɔmɔ lɛ mli lɛ ŋaawoo.\nOkɛ onyɛmimɛi Kristofoi lɛ abɔ naanyo. Mɛi komɛi ni ahe amɛ kɛba asafo lɛ mli ekoŋŋ lɛ nuɔ he akɛ nyɛmimɛi lɛ taooo amɛ. Nyɛmi yoo ko ni atsɛɔ lɛ Larissa lɛ wie akɛ: “Mihiɛ gbo waa. Minu he akɛ nɔ ni mifee lɛ egba nyɛmimɛi lɛ anaa waa, ni mishwie amɛhiɛ shi. Etsɛ waa dani minyɛ mijie nakai susumɔ lɛ kɛje mijwɛŋmɔ mli.” Shi ná nɔmimaa akɛ asafoŋ onukpai lɛ kɛ nyɛmimɛi krokomɛi lɛ miitao amɛye amɛbua bo ni otswa ohe oma shi ekoŋŋ. (Kwɛmɔ akrabatsa ni ji, “ Mɛni Asafoŋ Onukpai Lɛ Baanyɛ Afee?”) Eŋɔɔ amɛnaa waa akɛ oku osɛɛ kɛba asafo lɛ mli, ni amɛmiisumɔ ni oná miishɛɛ.—Abɛi 17:17.\nMɛni baaye abua bo ni onyɛ okɛ nyɛmimɛi lɛ abɔ naanyo ekoŋŋ? No ji ni obaafee nibii ni nyɛmimɛi lɛ feɔ lɛ eko. Yaa asafoŋ kpeei lɛ fɛɛ, ni okɛ amɛ afee ekome kɛya shiɛmɔ. Mɛɛ gbɛ nɔ enɛ baaye ebua bo? Nyɛmi nuu ko ni atsɛɔ lɛ Felix lɛ wie akɛ: “Eŋɔɔ nyɛmimɛi lɛ anaa akɛ miku misɛɛ miba. Mina akɛ amɛsumɔɔ mi waa. Amɛ fɛɛ amɛye amɛbua mi ni mina akɛ Yehowa kɛ mihe eshai lɛ eke mi, miba eweku lɛ mli ekoŋŋ, ni amɛwa mi ni mitee mihiɛ.”—Kwɛmɔ akrabatsa ni ji, “ Mɛni Obaanyɛ Ofee?”\nMɛni Obaanyɛ Ofee?\nFeemɔ nibii ni baahã ohemɔkɛyeli lɛ mli awa ekoŋŋ\nKɛɛmɔ Yehowa akɛ ootao otsɔ enaanyo ekoŋŋ. Asafoŋ onukpai lɛ kɛ bo baasɔle, ni amɛbaasɔle amɛhã bo hu\nKASEMƆ BIBLIA LƐ DAA\nEnɛ baahã osumɔ Yehowa waa\nOKƐ ONYƐMIMƐI KRISTOFOI LƐ ABƆ NAANYO\nFeemɔ nibii ni nyɛmimɛi lɛ feɔ lɛ eko. Yaa asafoŋ kpeei lɛ fɛɛ, ni okɛ amɛ afee ekome kɛya shiɛmɔ\nKAAHÃ ONIJIAŊ JE WUI!\nSatan baaya nɔ ehã kɔɔyɔi ni naa wala ashi otsũ lɛ. Ni tsɔɔ akɛ, ebaaya nɔ efee nibii ni baanyɛ ahã ofite okɛ Yehowa teŋ. (Luka 4:13) Shi kaahã eye omanye. Feemɔ nibii ni baahã okɛ Yehowa teŋ naanyobɔɔ lɛ mli awa.\nYehowa kɛ ehe to tookwɛlɔ he, ni ewie yɛ ewebii lɛ ahe akɛ: “Nɔ ni elaaje lɛ, mayatao, ni nɔ ni edu gbɛ lɛ, mayamɔ lɛ kɛba, nɔ ni epila lɛ, mafi epilamɔ lɛ nɔ, ni nɔ ni egbɔjɔ lɛ, mawaje lɛ.” (Eze. 34:16) Yehowa eye ebua mɛi babaoo ni amɛsaa amɛ kɛ lɛ teŋ ekoŋŋ. No hewɔ lɛ, ná nɔmimaa akɛ ebaaye ebua bo ni oya nɔ ofee nibii ni baahã okɛ lɛ teŋ naanyobɔɔ lɛ mli awa daa.\nMɛni Asafoŋ Onukpai Lɛ Baanyɛ Afee?\nAsafoŋ onukpai, nibii pii yɛ ni nyɛbaanyɛ nyɛfee kɛye nyɛbua mɛi ni ahe amɛ kɛba asafo lɛ mli ekoŋŋ lɛ koni wekukpaa ni yɔɔ amɛ kɛ Yehowa teŋ lɛ mli awa. Naa nibii nɛɛ ekomɛi.\nNyɛwoa amɛ hewalɛ ni nyɛshɛjea amɛmii. Sane ko ni bɔfo Paulo wie lɛ hãa wɔnaa akɛ “awerɛhoyeli babaoo” baanyɛ aye mɔ ko ni etsake etsui lɛ nɔ. (2 Kor. 2:7) Mɔ lɛ baanyɛ anu he akɛ eshwie ehiɛ shi, ni no baanyɛ aje enijiaŋ wui. Paulo wo asafo lɛ ŋaa akɛ, kɛ́ mɔ ko ni efee esha lɛ tsake etsui lɛ, amɛkɛke lɛ ni amɛshɛje emii. Esa akɛ aye abua mɛi ni ahe amɛ ekoŋŋ lɛ ni amɛna akɛ, Yehowa kɛ amɛnyɛmimɛi lɛ sumɔɔ amɛ waa. Kɛ́ asafoŋ onukpai lɛ fɔɔ amɛyi jiemɔ ni amɛyeɔ amɛbuaa amɛ lɛ, no baaye abua amɛ ni amɛnijiaŋ akaje wui.\nNyɛkɛ amɛ asɔlea. Biblia lɛ kɛɔ akɛ: “Sɔlemɔ ni jalɔ sɔleɔ kɛkpaa fai kɛ hiɛdɔɔ lɛ yɛ hewalɛ waa.” (Yak. 5:16) Larissa ni wɔtsĩ etã kɛtsɔ hiɛ lɛ wie akɛ: “Mihã asafoŋ onukpai lɛ le susumɔi ni haoɔ mi lɛ kɛ bɔ ni susumɔi nɛɛ hãa minuɔ he mihãa. Amɛkɛ mi sɔle, ni amɛsɔle amɛhã mi hu. Enɛ hã mina akɛ asafoŋ onukpai lɛ amli fuko mi. Moŋ lɛ, amɛmiisumɔ ni amɛye amɛbua mi ni masaa mi kɛ Yehowa teŋ.” Nyɛmi nuu ko ni atsɛɔ lɛ Theo lɛ hu wie akɛ: “Be ni asafoŋ onukpai lɛ kɛ mi sɔle lɛ, no hã mina akɛ Yehowa sumɔɔ mi lɛɛlɛŋ, ni akɛ jeee nibii gbohii pɛ enaa yɛ mihe, shi enaa nibii kpakpai ni mifeɔ lɛ hu.”\nNyɛkɛ amɛ abɔa naanyo. Kɛ́ ahe mɔ ko kɛba asafo lɛ mli ekoŋŋ lɛ, esa akɛ ená nanemɛi yɛ asafo lɛ mli. Asafoŋ onukpa ko ni atsɛɔ lɛ Justin lɛ wie akɛ: “Okɛ amɛ afɔ shiɛmɔ yaa, ni obɔ mɔdɛŋ waa ni oyasara amɛ yɛ shĩa. Ehe miihia waa ni amɛna bo akɛ amɛnaanyo.” Asafoŋ onukpa ko ni atsɛɔ lɛ Henry lɛ hu wie akɛ: “Kɛ́ asafoŋbii lɛ na akɛ asafoŋ onukpai lɛ kɛ mɔ ni ahe lɛ miibɔ naanyo lɛ, amɛ hu amɛbaafee nakai nɔŋŋ.”\nNyɛyea nyɛbuaa amɛ ni amɛkase nii. Kɛ́ mɔ ni ahe lɛ ná naanyo ko ni bɔɔ mɔdɛŋ yɛ asafo lɛ mli lɛ, naanyo nɛɛ baanyɛ aye abua lɛ ni eto gbɛjianɔ ni ekase nii. Asafoŋ onukpa ko ni atsɛɔ lɛ Darko lɛ wie akɛ: “Migbaa amɛ nibii ni mikase lɛ, ni mihãa amɛnaa akɛ misumɔɔ Biblia lɛ kasemɔ waa. Agbɛnɛ hu, mitoɔ gbɛjianɔ ni wɔfeɔ ekome kɛkaseɔ saji komɛi ni baawo amɛ hewalɛ.” Asafoŋ onukpa kroko ni atsɛɔ lɛ Clayton lɛ hu wie akɛ: “Miwoɔ amɛ hewalɛ ni amɛtao mɛi ni awie amɛhe yɛ Biblia lɛ mli ni kɛ shihilɛ ni tamɔ amɛnɔ lɛ pɛpɛɛpɛ lɛ kpe lɛ ahe saji ni amɛkwɛ nɔ ni amɛbaanyɛ amɛkase yɛ mli.”\nNyɛhãa amɛnaa akɛ nɔkwɛlɔi kpakpai ji nyɛ. Mɛi ni ahe amɛ ekoŋŋ lɛ ena asafoŋ onukpai lɛ ni amɛmiisɔmɔ akɛ kojolɔi. Shi bianɛ lɛ, ehe miihia waa ni amɛna amɛ ni amɛmiisɔmɔ akɛ nɔkwɛlɔi. (Yer. 23:4) No hewɔ lɛ, kɛ́ amɛmiiwie lɛ, nyɛboa amɛ toi jogbaŋŋ ni nyɛfɔa amɛyi jiemɔ. Nyɛkɛ amɛ afɔa sanegbaa. Naa nɔ ni asafoŋ onukpa ko ni atsɛɔ lɛ Marcus lɛ kɛɛ efeɔ kɛ́ eyasara mɛi ni ahe amɛ ekoŋŋ lɛ: “Wɔkɛ amɛ susuɔ ŋmalɛ ko he, wɔjieɔ amɛyi, ni wɔhãa amɛleɔ akɛ eŋɔɔ wɔnaa waa akɛ amɛmia amɛhiɛ amɛku amɛsɛɛ kɛba Yehowa ŋɔɔ, ni eŋɔɔ Yehowa hu naa waa. Dani wɔbaashi lɛ, wɔtsɔɔ amɛ be kroko ni wɔbaabasara amɛ ekoŋŋ.”\n^ kk. 4 Atsake gbɛ́i lɛ ekomɛi.\nKɛmaje Mɔ Ko Kɛmaje Mɔ Ko Bɔ Ni Obaafee Osaa Okɛ Yehowa Teŋ Ekoŋŋ\nw21 October bf. 14-17


Samuel Tee nɔ Efee Nɔ ni Ja | Tsɔɔmɔ Obii lɛ Anii\nKANEMƆ YƐ Abkhaz Abui Acholi Afrikaans Ahanta Ajië Albania Altai Alur Amharic Arabic Armenia Armenia (West) Assamese Ateso Aukan Aymara Azerbaijani Azerbaijani (Cyrillic) Balinese Bambara Baoule Bariba Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Blɔfo Bomu Boulou Bulgaria Bété Cambodia Carib Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chin (Zotung) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Comorian (Ngazidja) Croatia Czech Dangme Dayak Ngaju Denmark Digor Diola Douala Drehu Dusun Dutch Edo Efik Emberá (Catío) Esan Estonia Ewe Faroese Fiji Finland Fon Frafra French Ga Galician Garifuna Georgia Germany Gitonga Gokana Greenland Guarani Guarani (Bolivia) Guerze Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Huastec Hungary Iban Ibanag Ibinda Iceland Igbo Iloko Indonesia Ireland Isoko Italia Japan Javanese Jula Kabardin-Cherkess Kabyle Kachin Kalanga (Zimbabwe) Kamba Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laos Latvia Lenje Lhukonzo Lingala Lithuania Lomwe Low German Luganda Lugbara Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mandjak Maninkakan (Eastern) Mapudungun Marathi Marshallese Mauritia Creole Maya Mazahua Mazatec (Huautla) Mbukushu Mbunda Mende Miskito Mixe (North Central) Mixtec (Guerrero) Mixtec (Huajuapan) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niue Norway Nyaneka Nyungwe Nzema Oromo Ossetia Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Poland Portuguese (Brazil) Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romania Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russia Rutoro Samoa Sangir Sango Saramacca Sarnami Sena Sepedi Serbia (Roma) Serbian (Cyrillic) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Somali Spania Sranantongo Sunda Susu Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thailand Tigrinya Tiv Tlapanec Toba Tojolabal Tok Pisin Tokelau Tonga Toraja Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Urhobo Uzbek Valencian Venda Vezo Vietnam Wallis Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nSamuel hi kpee-buu lɛ mli ni esɔmɔ yɛ jɛmɛ kɛjɛ egbekɛbiiashi. Ni jɛmɛ ji he ni mɛi baa amɛbajaa Yehowa yɛ. Ole bɔ ni fee ni Samuel yahi kpee-buu lɛ mli? Dani wɔbaaha sanebimɔ nɛɛ hetoo lɛ, ha wɔkase Samuel mami ni atsɛɔ lɛ Hana lɛ he nii.\nHana tao bi aahu shi enaaa eko. No hewɔ lɛ esɔle ekpa Yehowa fai koni ewa lɛ. Ewo Yehowa shi akɛ kɛ́ efɔ binuu lɛ, ebaaha eyahi kpee-buu lɛ mli ni esɔmɔ lɛ. Yehowa bo esɔlemɔ lɛ toi ni eha efɔ binuu. Ewo lɛ gbɛ́i akɛ Samuel. Ni tamɔ bɔ ni Hana wo Yehowa shi lɛ, beni Samuel eye afii etɛ loo ejwɛ lɛ ekɛ lɛ tee kpee-buu lɛ mli koni eyasɔmɔ yɛ jɛmɛ.\nEli ji osɔfonukpa yɛ kpee-buu lɛ mli. Ebihii enyɔ hu tsu nii yɛ jɛmɛ. Kaimɔ akɛ kpee-buu lɛ ji he ni ajaa Nyɔŋmɔ yɛ, no hewɔ lɛ esa akɛ mɛi afee nibii kpakpai yɛ jɛmɛ. Shi Eli bihii lɛ fee nibii gbohii. Samuel na nibii ni amɛfeɔ lɛ. Ani Samuel fee nibii gbohii ni Eli bihii lɛ fee lɛ eko?— Dabi, etee nɔ efee nɔ ni ja tamɔ bɔ ni emami kɛ epapa etsɔɔ lɛ akɛ efee lɛ pɛpɛɛpɛ.\nKulɛ mɛni osusuɔ akɛ esa ni Eli afee ebihii enyɔ lɛ?— Kulɛ esa akɛ egbala amɛtoi, ni ekaha amɛtsu nii yɛ Nyɔŋmɔ shĩa lɛ mli dɔŋŋ. Shi Eli efeee nakai, no hewɔ lɛ Yehowa mli fu lɛ kɛ ebihii enyɔ lɛ. Yehowa kpɛ eyiŋ akɛ ebaagbala amɛtoi.\nSamuel kɛɛ Eli nɔ ni Yehowa kɛɛ ekɛɛ lɛ lɛ\nGbi ko gbɛkɛ beni Samuel ewɔ lɛ, enu ni mɔ ko miitsɛ lɛ: ‘Samuel!’ Ni ejo foi kɛtee Eli ŋɔɔ, shi Eli kɛɛ lɛ akɛ: ‘Mitsɛko bo.’ Enɛ tee nɔ shii etɛ. Yɛ nɔ ni ji shii etɛ lɛ nɔ lɛ, Eli kɛɛ Samuel akɛ kɛ́ enu gbee lɛ ekoŋŋ lɛ, ekɛɛ akɛ: ‘Yehowa, ofainɛ wiemɔ; miibo toi.’ Samuel fee bɔ ni akɛɛ efee lɛ. Kɛkɛ ni Yehowa kɛɛ Samuel akɛ: ‘Kɛɛmɔ Eli akɛ magbala eweku lɛ toi yɛ nibii gbohii ni amɛfee lɛ hewɔ.’ Onaaa akɛ ebaawa waa kɛha Samuel akɛ ebaakɛɛ Eli sane nɛɛ?— Hɛɛ, ebaawa waa. Eyɛ mli akɛ Samuel she gbeyei moŋ, shi efee nɔ ni Yehowa kɛɛ lɛ akɛ efee lɛ. Nɔ ni Yehowa kɛɛ lɛ ba mli. Agbe Eli bihii enyɔ lɛ, ni Eli diɛŋtsɛ hu gbo.\nSamuel fee nɔkwɛmɔnɔ kpakpa eha wɔ. Eyɛ mli akɛ ena ni mɛi krokomɛi miifee nibii gbohii moŋ, shi efee nɔ ni ja. Ni bo hu? Ani obaaya nɔ ofee nɔ ni ja tamɔ bɔ ni Samuel fee lɛ? Kɛ́ ofee nakai lɛ, obaaha Yehowa kɛ ofɔlɔi aná miishɛɛ.\nMɛni Samuel mami wo Yehowa shi akɛ ebaafee?\nMɛni Samuel na ni Eli bihii lɛ miifee yɛ kpee-buu lɛ mli?\nMɛni Yehowa kɛɛ Samuel akɛ efee?\nMɛni wɔbaanyɛ wɔkase kɛjɛ Samuel nɔkwɛmɔnɔ kpakpa lɛ mli?\nKɛmaje Mɔ Ko Kɛmaje Mɔ Ko Samuel Tee nɔ Efee Nɔ ni Ja\nNIKASEMƆ 1 Teemɔŋ Sane ko ni Eŋɔɔ Wɔnaa akɛ Wɔle\nNIKASEMƆ 2 Rebeka Miisumɔ ni Eha Yehowa Aná Miishɛɛ\nNIKASEMƆ 3 Rahab He Yehowa Eye\nNIKASEMƆ 4 Eha Epapa kɛ Yehowa Ná Miishɛɛ\nNIKASEMƆ 5 Samuel Tee nɔ Efee Nɔ ni Ja\nNIKASEMƆ 6 David Sheee Gbeyei\nNIKASEMƆ 7 Ani Bei Komɛi lɛ Onuɔ he akɛ Ohe Efee Shoo ni Ooshe Gbeyei?\nNIKASEMƆ 8 Yosia Bɔ Nanemɛi Kpakpai\nNIKASEMƆ 9 Yeremia Kpaaa Yehowa he Odaseyeli\nNIKASEMƆ 10 Yesu Bo Yehowa kɛ Efɔlɔi Atoi Be Fɛɛ Be\nNIKASEMƆ 11 Amɛŋmala Yesu he Sane\nNIKASEMƆ 12 Paulo Nyɛmi Yoo Bi ko Fee Ekãa\nNIKASEMƆ 13 Timoteo Miisumɔ ni Eye Ebua Mɛi\nNIKASEMƆ 14 Maŋtsɛyeli ko ni Baaye Shikpɔŋ Muu lɛ Fɛɛ Nɔ


Mitsɔɔlɔ lɛ Sumɔɔɔ Misane | Oblahii kɛ Oblayei\nKANEMƆ YƐ Afrikaans Albania Amerika Mumuii Awiemɔ Amharic Arabic Armenia Azerbaijani Azerbaijani (Cyrillic) Bashkir Bislama Blɔfo Bulgaria Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Haitian Creole Hausa Hebri Hela Hiligaynon Hindi Hungary Iban Iceland Igbo Iloko Indonesia Isoko Italia Japan Kiluba Kinyarwanda Kirundi Korea Latvia Lingala Lithuania Macedonia Malagasy Malay Malayalam Malta Mambwe-Lungu Moore Myanmar Norway Ossetia Papiamento (Curaçao) Poland Portuguese (Brazil) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tiv Tsonga Turkey Turkmen Twi Ukrain Umbundu Vietnam Xhosa Yoruba Zulu\nKɛ́ Mitsɔɔlɔ lɛ Sumɔɔɔ Misane Hu?\nToo otsui shi ni osusu nii ahe!\nSusumɔ Rachel nɔkwɛmɔnɔ lɛ he okwɛ. Kulɛ, Rachel ni eye afi 16 lɛ náa A kɛ B yɛ skul nifeemɔi lɛ amli, ni tsɔɔ akɛ ebɔɔ mɔdɛŋ waa yɛ skul. Kɛkɛ ni be ni eshɛ JHS 1 (grade 7) lɛ, nibii batsake kwraa. Rachel kɛɛ akɛ: “Mitsɔɔlɔ lɛ fee nɔ fɛɛ nɔ ni ebaanyɛ koni ehã makpe aloo mafeeli.” Mɛni ji naagba lɛ? Tsɔɔlɔ lɛ fee lɛ faŋŋ ehã Rachel kɛ emami akɛ, esumɔɔɔ amɛjamɔ lɛ.\nSkul tsɔɔlɔi bafeɔ tamɔ tɛi ni ato yɛ faa mli ni anaanaa nɔ kɛfoɔ, ní tsɔɔ akɛ amɛbaanyɛ amɛye amɛbua bo koni ofo mli kɛyashɛ nilee mli, kɛ̃lɛ, esa akɛ bo diɛŋtsɛ ofamɔ onaji\nMɛni ba? Rachel kɛɛ akɛ: “Be fɛɛ be ni nibii baafee faŋŋ akɛ tsɔɔlɔ lɛ ehã mihe jwɛŋmɔ ni ejaaa ni ená lɛ esa miskul nifeemɔ ni emaaki lɛ he lɛ, mimami kɛ mi baa skul lɛ, ni ekɛ lɛ basusuɔ sane lɛ he. Fiofio lɛ, tsɔɔlɔ lɛ bakpa minaagbamɔ.”\nKɛ́ okɛ naagba ni tamɔ nɛkɛ kpe lɛ, ná ekãa ni okɛ ofɔlɔi awie he. Ekã shi faŋŋ akɛ, amɛbaasumɔ ni amɛkɛ tsɔɔlɔ lɛ, aloo skul nɔkwɛlɔi lɛ ayawie, koni akwɛ nɔ ni abaanyɛ atsu yɛ sane lɛ he.\nAnɔkwa, bei komɛi lɛ nibii egbeŋ naa jogbaŋŋ. Bei komɛi lɛ, nɔ pɛ ni obaanyɛ ofee ji ní okpee naa. (Romabii 12:17, 18) Oblayoo ko ni atsɛɔ lɛ Tanya, ni eye afii 16 lɛ kɛɛ akɛ: “Mitsɔɔlɔi lɛ ateŋ mɔ kome kɛ skulbii ni etsɔɔ amɛ nii lɛ yeee jogbaŋŋ kwraa. Ejɛɔ wɔ akɛ buului ji wɔ. Klɛŋklɛŋ kwraa ni efee nakai lɛ mifo, shi mibayɔse akɛ esaaa akɛ mikɛ mijwɛŋmɔ yaa ejɛmɔi lɛ anɔ. Mikɛ mijwɛŋmɔ ma miskul nikasemɔ lɛ nɔ; anɔkwa mikɛshwɛɛɛ kwraa. Enɛ hã ekpa minaagbamɔ fioo, ni mifata mɛi fioo ni bɔ mɔdɛŋ yɛ eklas lɛ ahe. Afii enyɔ sɛɛ lɛ, ashwie nakai tsɔɔlɔ lɛ yɛ skul lɛ.”\nSane lɛ nɔŋŋ ji akɛ: Esa akɛ okase bɔ ni okɛ tsɔɔlɔ ni sumɔɔɔ osane lɛ baahi shi ahã, no baahã oná su ko ni he hiaa waa yɛ shihilɛ mli—su ni baanyɛ aye abua bo wɔsɛɛ koni onyɛ okɛ obɔs ni sumɔɔɔ osane lɛ atsu nii. (1 Petro 2:18) Enɛ hu baaye abua bo koni kɛ́ oná tsɔɔlɔi kpakpai lɛ, ohiɛ asɔ amɛ jogbaŋŋ.


Ɛbɛ O Má Nōo Gē Cɛ Lɛ Ɔtu Okpoce Ku Alɔ Lɔfu Iyē (Umáki 9)\nL'uce ku usait a piabɔ\nƐGA OGBƆƆ ŊMA\nAƆKPA MLA AƆDƆHA\nAɔkpa Mla Ɔkpa Nɛŋcɛ́\nUbáyíbu O jé Nōo Ge Jɛyi k’Ɛla Tɛɛcɛ\nL’ƐYI KWU ALƆ\nDɔka Lɛyi Kwu Oklɔcɛ k’Ubáyíbu\nWa Oojila K’alɔ\nOblatu ku Ikwu ku Ujisɔsi\nOjileyi Nɛhi k’alɔ\nĀcԑ Ocijali Ku Jehofa\nJe uce Idoma\nL’ɛyi kwu Ācɛ Ocijali ku Jehofa\nAɔkpa Ɛpɛpɛ mla Aɔdɔha N’alɔ Lɛ\nɔkpa uklɔ ku oyeeyi k'ācɛ o yɛ ce ukraist mla uklɔ k'alɔ | Ɔya Ɔmɛhɔ 2018\nA ge dcka o jé ikpɛyiɛla nya ipu %%?\nJÉ Ɔ IPU Abbey Abua Abui Acholi Afrikaans Aja Albanian Altai Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Digor Douala Drehu Dutch Edo Efik Esan Estonian Ewe Faroese Fijian Finnish Fon French Ga Galician Garifuna Georgian German Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mende Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uce k'Aodahɔ Ku Venezuela Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu abɔoya k’uce kaodahɔ ku Brazil oyibo\nAGBENU NŌO YƆ IPU ƐLĀ ƆWƆICO | UMÁKI 9-10\nƐbɛ O Má Nōo Gē Cɛ Lɛ Ɔtu Okpoce Ku Alɔ Lɔfu Iyē\nLeyi má ɛgɛnɛ Ujisɔsi gweeye lɛ, eko nɛ Adā nu ku ɔkpanco ka tɛɛcɛ eko kóō piya ɛdɔ ɔkpiye ɔhá ku Ujisɔsi ipu ɛbɛ o má, nɛ o ka Ujisɔsi ɔ he anuɔ ɔtu nɛhi a. O lɛ aafu ŋ, ɛnyā lɛ ɔfu tu Ujisɔsi iyē kóō lɔtu ipu owe nɛ o gáā má a. Ɛbɛ o má nyā lɛ abɔ kwu Upita, Ujemisi mla Ujɔni iyē lɔɔlɔhi. Ɛnyā cɛ lɛ uwa jé kpɔcii ka Ujisɔsi wɛ Umesayiya a, ka ɔ kē lɔhi abɔ e yɔ i jahɔ ta ɔ a. Abɔ ihayi ofu ce igwɛɛpa (32) gā le yɛ a, Upita blakwu ɔdā nɛ o má a kpɔ mla ɛgɛnɛ o cɛ lɛ ɔtu okpoce ku nu lɔfu iyē lɛyikwu “ɛhɔ̄ nɛ̄ ācomɛ́ɛbɛ” cɛ a.—2Upí 1:16-19.\nNaana nɛ alɔ i má ɛbɛ nōo lɛ abɔ kwu uwa iye nɛhi nyā ŋ ma, alɔ yɔ i má o ya jila ku nu. Baabanya, Ujisɔsi wɛ ɔcɛ́ o lɔfu nɛhi. O gboji gɛ ŋ, ó géē “yá aólɛlā kú nū lé kpɔ́ ɛ́,” ɛnyā gáā bi ɛcɛ ɛpɛpɛ a wa a.—Maf 6:2.\nAbɔ a yɔ i má akacɛ alɛwa ku Ubáyíbu yɔ i ya jila a, ɛgɛnyá nɛ o cɛ lɛ ɔtu okpoce ku uwɔ lɔfu iyē a?\nƐNŌO GA YƐ A\nƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ\nOcabɔ Ku Ɔka O Ka\nƆya Ɔmɛhɔ 7-13\nAGBENU NŌO YƆ IPU ƐLĀ ƆWƆICO Kwu Ɔcí Ku Owe Ku Uwɔ u Cɛɛ Ku A Bēē Yɛce Um\nƐGƐ NƐ ĀCƐ O YƐCE UKRAIST GĒ LĀ OYEEYI Ta Ayipɛ Ɔlɛ Uwɔ Abɔ Kéē Yɛce Ukraist\nƆya Ɔmɛhɔ 14-20\nAGBENU NŌO YƆ IPU ƐLĀ ƆWƆICO Ɛbɛ O Má Nōo Gē Cɛ Lɛ Ɔtu Okpoce Ku Alɔ Lɔfu Iyē\nƐGƐ NƐ ĀCƐ O YƐCE UKRAIST GĒ LĀ OYEEYI “Ɔbá Mɛ́mla Ɔnyā Nɛ̄ Ɔwɔicō Le Kpó Bɔ́há . . . ”\nƆya Ɔmɛhɔ 21-27\nAGBENU NŌO YƆ IPU ƐLĀ ƆWƆICO Anu Je Ɛhi Fiyɛ Oduudu Ācɛ Ohile A\nƆya Ɔmɛhɔ 28–Ɔya Ɔmɛhili 3\nAGBENU NŌO YƆ IPU ƐLĀ ƆWƆICO A Cɛ Lɛ Ufi ku Alɛɛcɛ Kóō Je Piya Ukpa Lɛ Uwɔ Ŋ\nƐGƐ NƐ ĀCƐ O YƐCE UKRAIST GĒ LĀ OYEEYI Ujehofa Géē Ta Uwɔ Abɔ Ku A Lɛ Ɔtu\nText Ԑnōo huwɔ ɔtu o danlod ƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmɛhɔ 2018\nƆya Ɔmɛhɔ 2018\nƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmɛhɔ 2018\nJW.ORGUWԐBSAIT ƆKWƐ̄YI KU ĀCԐ OCIJALI KU JEHOFA\nDɔka Ojileyi nɛhi\nJe Uce Kuwɔ\nMafu Uce k'aodahɔ fofunu Uwebsaiti noo yɔ a Ɔkpa Danlod Fofunu\nLƆ TƐHƆ MƐMLA EMAIL


Efesobii 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nWolo Ni Akɛmaje Efesobii Lɛ 1:1-23\nMumɔŋ jɔɔmɔi (3-7)\nAabua nibii fɛɛ anaa yɛ Kristo lɛ mli (8-14)\n“Gbɛjianɔtoo ko” yɛ bei ni ato lɛ mli (10)\nAkɛ mumɔ lɛ sɔo amɛnaa akɛ ‘gboshinii lɛ he nɔmimaa’ (13, 14)\nPaulo da Nyɔŋmɔ shi yɛ Efesobii lɛ ahemɔkɛyeli lɛ hewɔ, ni esɔle ehã amɛ (15-23)\n1 Paulo, Kristo Yesu bɔfo yɛ Nyɔŋmɔ suɔmɔ naa, ŋma kɛyahã mɛi krɔŋkrɔŋi ni yɔɔ Efeso+ ni ji anɔkwafoi ni kɛ Kristo Yesu efee ekome lɛ: 2 Dromɔ kɛ toiŋjɔlɛ ni jɛ Nyɔŋmɔ, wɔ-Tsɛ lɛ, kɛ Nuŋtsɔ Yesu Kristo dɛŋ lɛ ahã nyɛ. 3 Ajie wɔ-Nuŋtsɔ Yesu Kristo Nyɔŋmɔ lɛ kɛ e-Tsɛ lɛ yi, ejaakɛ yɛ ekome ni wɔ kɛ Kristo efee lɛ hewɔ lɛ, ejɔɔ wɔ kɛ mumɔŋ jɔɔmɔ fɛɛ jɔɔmɔ yɛ ŋwɛiniiaŋ,+ 4 tamɔ bɔ ni ehala wɔ dani ato je lɛ shishi,* ni wɔ kɛ lɛ* afee ekome koni wɔfee krɔŋkrɔŋ ni kpa ko akahi wɔhe+ yɛ ehiɛ yɛ suɔmɔ mli lɛ. 5 Ejaakɛ ekpɛ mli eto akɛ ebaatsɔ Yesu Kristo nɔ eŋɔ wɔ+ akɛ lɛ diɛŋtsɛ ebii,+ bɔ ni sa ehiɛ kɛ agbɛnɛ hu, yɛ esuɔmɔ naa,+ 6 koni ajie eyi yɛ edromɔ ni yɔɔ nyam+ ni ejɛ mlihilɛ mli etsɔ mɔ ni esumɔɔ lɛ+ lɛ nɔ ekɛdro wɔ lɛ hewɔ. 7 Atsɔ mɔ nɛɛ lá lɛ nɔ awo kpɔmɔnɔ lɛ kɛjie wɔ,+ hɛɛ, akɛ wɔtɔmɔi lɛ keɔ wɔ,+ yɛ Nyɔŋmɔ dromɔ babaoo lɛ naa. 8 Ehã nɛkɛ dromɔ nɛɛ eteke nɔ ehã wɔ yɛ hiɛshikamɔ kɛ niiashishinumɔ* fɛɛ mli 9 kɛtsɔ esuɔmɔnaa nii lɛ he teemɔŋ sane krɔŋkrɔŋ+ lɛ ni ehã wɔle lɛ nɔ. Lɛ diɛŋtsɛ ekpɛ eyiŋ yɛ no he bɔ ni sa ehiɛ 10 kɛhã gbɛjianɔtoo ko* yɛ bei ni ato lɛ naagbee, koni ebua nibii fɛɛ anaa yɛ Kristo lɛ mli, nii ni yɔɔ ŋwɛi kɛ nii ni yɔɔ shikpɔŋ lɛ nɔ lɛ.+ Hɛɛ, yɛ lɛ 11 mɔ ni wɔ kɛ lɛ efee ekome ni ahala wɔ kɛ lɛ hu akɛ niyelɔi lɛ mli,+ ejaakɛ mɔ ni tsuɔ nibii fɛɛ ni ekpɛɔ eyiŋ yɛ he lɛ ahe nii yɛ esuɔmɔ naa lɛ, tsɔ hiɛ ehala wɔ yɛ eyiŋtoo lɛ naa, 12 koni atsɔ wɔ mɛi ni wɔná hiɛnɔkamɔ yɛ Kristo lɛ mli klɛŋklɛŋ lɛ nɔ ajie Nyɔŋmɔ yi ni awo ehiɛ nyam. 13 Shi nyɛ hu, be ni nyɛnu anɔkwale wiemɔ lɛ, ni ji nyɛyiwalaheremɔ lɛ he sane kpakpa lɛ, nyɛná hiɛnɔkamɔ yɛ emli. Be ni nyɛhe nyɛye sɛɛ lɛ, atsɔ enɔ akɛ mumɔ krɔŋkrɔŋ ni awo he shi lɛ sɔo nyɛnaa,+ 14 ni no ji wɔgboshinii lɛ he nɔmimaa*+ kɛ yiŋtoo akɛ atsɔ kpɔmɔnɔ+ ko nɔ ajie Nyɔŋmɔ diɛŋtsɛ webii* lɛ,+ koni akɛjie eyi ni akɛwo ehiɛ nyam. 15 Enɛ hewɔ ni mi hu, kɛjɛ be ni minu hemɔkɛyeli ni nyɛyɔɔ yɛ Nuŋtsɔ Yesu mli, kɛ suɔmɔ kpo ni nyɛjieɔ nyɛtsɔɔ mɛi krɔŋkrɔŋi lɛ fɛɛ lɛ he lɛ, 16 mikpaaa shidaa yɛ nyɛhewɔ lɛ. Miyaa nɔ mitsĩɔ nyɛtã yɛ misɔlemɔi amli, 17 koni wɔ-Nuŋtsɔ Yesu Kristo Nyɔŋmɔ lɛ, anunyam Tsɛ lɛ, ahã nyɛ hiɛshikamɔ kɛ kpojiemɔ mumɔ yɛ ehe nilee krɔŋŋ lɛ mli.+ 18 Ehã nyɛtsui hiŋmɛii anɔ etse, koni nyɛle hiɛnɔkamɔ ni etsɛ nyɛ kɛba mli lɛ, kɛ anunyam babaoo ni eyɔɔ akɛ gboshinii kɛhã mɛi krɔŋkrɔŋi lɛ,+ 19 kɛ bɔ ni ehewalɛ kpele lɛ tekeɔ nɔ babaoo kɛhãa wɔ mɛi ni wɔheɔ Nuŋtsɔ lɛ nɔ wɔyeɔ lɛ.+ Anaa hewalɛ kpele nɛɛ yɛ bɔ ni ekɛ enyɛmɔ kpele lɛ tsu nii 20 yɛ Kristo gbɛfaŋ lɛ mli, be ni etee lɛ shi kɛjɛ gbohii ateŋ, ni ekɛ lɛ ta eninejurɔ nɔ+ yɛ ŋwɛiniiaŋ lɛ, 21 ni ehã enɔ kwɔ kwraa fe nɔyeli fɛɛ nɔyeli, kɛ hegbɛ fɛɛ hegbɛ, kɛ hewalɛ fɛɛ hewalɛ, kɛ onukpayeli fɛɛ onukpayeli, kɛ gbɛ́i fɛɛ gbɛ́i ni awo,+ jeee yɛ je nɛɛ* mli kɛkɛ, shi moŋ yɛ nɔ ni baaba lɛ hu mli. 22 Agbɛnɛ hu, Nyɔŋmɔ kɛ nibii fɛɛ ewo Kristo najiashi,+ ni ekɛ lɛ efee nibii fɛɛ yitso ehã asafo lɛ,+ 23 ni ji egbɔmɔtso+ lɛ ni ebɔyimɔ lɛ woɔ nibii fɛɛ obɔ yɛ gbɛ fɛɛ gbɛ nɔ lɛ.\n^ Greek sht. ŋm., “dani ashɛ (dumɔwu) afɔ̃ shi,” ni ji, dani Adam kɛ Hawa bɔi amɛbii lɛ ahɔŋɔɔ.\n^ Ni ji, wɔ kɛ Kristo.\n^ Loo “koni eto nibii ahe gbɛjianɔ.”\n^ Greek sht. ŋm., “nii.”


Wala Shihilɛ he Sane: “Ŋshɔkpɔi Babaoo lɛ Anya” | Nikasemɔ\nKANEMƆ YƐ Afrikaans Blɔfo Cambodia Dangme Ewe French Ga Garifuna Greenland Italia Kikongo Kimbundu Kongo Kwangali Kwanyama Laos Lingala Malta Myanmar Nahuatl (Central) Nahuatl (Northern Puebla) Ndebele Ndonga Ngabere Nyaneka Nzema Otetela Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spania Swahili (Congo) Swati Tahiti Totonac Tshiluba Tsonga Twi Umbundu Venda Xhosa Zulu\nMɔ ni gba ji Geoffrey Jackson\nYɛ May 22, 2000 lɛ, afɔ̃ mi kɛ nyɛmimɛi komɛi ni jɛ je lɛŋ hei srɔtoi lɛ nine kɛba Brooklyn, koni wɔkɛ Niŋmaa Ajinafoi Akuu lɛ akpe ni wɔtsɔɔ amɛ bɔ ni abaafee atsu naagbai ni mɛi ni tsɔɔ asafo lɛ woji lɛ ashishi lɛ kɛkpeɔ lɛ ahe nii. Be ni wɔmɛɔ ni ajinafoi akuu lɛ aba ni aje kpee nɛɛ shishi lɛ, wɔtsui fã waa. Afee kpee nɛɛ yɛ tsũ ni Gbɛtsɔɔmɔ Kuu lɛ kpeɔ yɛ mli lɛ mli, ni mihiɛ kpaŋ nakai gbi lɛ nɔ kɔkɔɔkɔ. Shi mɛni hewɔ ehe bahia waa ni afee kpee nɛɛ? Dani magbala mli matsɔɔ bo lɛ, hã magba bo mihe sane fioo.\nAbaptisi mi yɛ Queensland, mitsu gbɛgbamɔ nitsumɔ lɛ yɛ Tasmania, ni misɔmɔ akɛ maŋsɛɛ sɔɔlɔ yɛ Tuvalu, Samoa, kɛ Fiji\nAFƆ mi yɛ Queensland maŋ lɛ mli yɛ Australia, yɛ afi 1955. No sɛɛ etsɛɛɛ lɛ, Yehowa Odasefoi kɛ minyɛ, Estelle, bɔi Biblia lɛ kasemɔ. Enɔ afi lɛ, abaptisi lɛ, ni afii 13 sɛɛ lɛ, mitsɛ, Ron, hu ba anɔkwale lɛ mli. Abaptisi mi yɛ afi 1968 yɛ he ko ni etse ehe banee yɛ Queensland.\nKɛjɛ migbekɛbiiashi tɔ̃ɔ lɛ, misumɔɔ woji akanemɔ kɛ wiemɔi krokomɛi akasemɔ. Be fɛɛ be kɛ́ mi kɛ mifɔlɔi miifã gbɛ lɛ, yɛ nɔ najiaŋ ni makwɛ nibii fɛfɛji ni yɔɔ gbɛ lɛ he lɛ, mikaneɔ nii moŋ. Efeɔ mi akɛ enɛ gba mifɔlɔi anaa waa. Shi bɔ ni minyaa nikanemɔ he lɛ ye bua mi ni mibɔ mɔdɛŋ waa yɛ skul. Enɛ hewɔ lɛ, be ni miyɔɔ sɛkɛndre skul yɛ Glenorchy maŋ lɛ mli, yɛ Tasmania ŋshɔkpɔ lɛ nɔ lɛ, miná juromɔ nii babaoo.\nBe ni miyɔɔ sɛkɛndre skul lɛ, ahã mile akɛ kɛ́ migbe naa lɛ, abaawo nyɔmɔ ni mabɔ kɛya yunivɛsiti lɛ ahã mi. No hewɔ lɛ, ehe bahia ni makpɛ miyiŋ kɛji maya yunivɛsiti aloo miyaaa, ni enɛ bafee yiŋkpɛɛ ko ni he hiaa waa. Eyɛ mli akɛ misumɔɔ nikanemɔ kɛ nikasemɔ moŋ, shi minyɛ tsɔse mi ni masumɔ Yehowa fe mɔ fɛɛ mɔ loo nɔ fɛɛ nɔ, ni eŋɔɔ minaa akɛ efee nakai. (1 Korintobii 3:18, 19) Mikpɛ miyiŋ akɛ, kɛ́ migbe sɛkɛndre skul naa nɔŋŋ lɛ, mabɔi gbɛgbamɔ nitsumɔ lɛ. Mihã mifɔlɔi le enɛ, ni amɛkpɛlɛ nɔ. No hewɔ lɛ, yɛ January 1971 lɛ, mibɔi gbɛgbamɔ nitsumɔ lɛ. No mli lɛ miye afii 15.\nMikɛ afii kpaanyɔ tsu gbɛgbamɔ nitsumɔ lɛ yɛ Tasmania. Nakai beiaŋ mi kɛ oblayoo fɛfɛo ko ni jɛ Tasmania, ni atsɛɔ lɛ Jenny Alcock lɛ bote gbalashihilɛ mli. Wɔkɛ afii ejwɛ sɔmɔ akɛ gbɛgbalɔi krɛdɛi yɛ Smithton kɛ Queenstown maji ni etse amɛhe banee lɛ amli.\nWƆSƆMƆ AKƐ MAŊSƐƐ SƆƆLƆI YƐ PASIFIK ŊSHƆKPƆI LƐ ANƆ\nYɛ afi 1978 lɛ, wɔtee majimaji ateŋ kpee ko ni afee yɛ Port Moresby, yɛ Papua New Guinea lɛ eko. Mikaiɔ waa akɛ, yɛ nakai kpee lɛ shishi lɛ, maŋsɛɛ sɔɔlɔ ko bahã wiemɔ yɛ Hiri Motu mli. Eyɛ mli akɛ minuuu nɔ ni ewieɔ lɛ shishi moŋ, shi bɔ ni ehãa wiemɔ lɛ hã mishwe akɛ matsɔ maŋsɛɛ sɔɔlɔ, koni makase wiemɔ kroko, ni mahã wiemɔ yɛ nakai wiemɔ lɛ mli kɛwo nyɛmimɛi lɛ hewalɛ. Nakai gbi lɛ, mibayɔse bɔ ni manyɛ mikɛ shwelɛ ni miyɔɔ akɛ makase wiemɔi krokomɛi lɛ asɔmɔ Yehowa.\nNaakpɛɛ sane ji akɛ, be ni wɔku wɔsɛɛ wɔba shĩa lɛ, afɔ̃ wɔ nine ni wɔyasɔmɔ akɛ maŋsɛɛ sɔɔlɔi. No hewɔ lɛ, yɛ January 1979 lɛ, wɔfã kɛtee Funafuti ŋshɔkpɔ lɛ nɔ yɛ Tuvalu. No mli lɛ shiɛlɔi ni abaptisi amɛ etɛ pɛ yɔɔ Tuvalu.\nMfoniri ko ni mi kɛ Jenny sha yɛ Tuvalu\nWiemɔ ni awieɔ yɛ jɛmɛ ji Tuvaluan, ni wɔnáaa ekasemɔ mlɛo kwraa. No mli lɛ, wolo pɛ ni yɔɔ nakai wiemɔ lɛ mli ji “Kpaŋmɔ Hee” lɛ. Amɛbɛ wiemɔkulibii ashishitsɔɔmɔ wolo, loo woji krokomɛi ni akɛkaseɔ wiemɔ lɛ, no hewɔ lɛ, wɔkpɛ wɔyiŋ akɛ wɔbaabɔ mɔdɛŋ wɔkase wiemɔkulibii 10 kɛmiimɔ 20 daa gbi. Shi eyeee be ko ni wɔyɔse akɛ, asomoaŋ wɔnuuu wiemɔi ni wɔkaseɔ lɛ babaoo shishi jogbaŋŋ. Akɛ nɔkwɛmɔnɔ lɛ, no mli lɛ wɔsusuɔ akɛ wɔmiikɛɛ mɛi akɛ amɛkɛ daimonioi akashara, shi asomoaŋ wɔmiikɛɛ amɛ akɛ, amɛkaŋmɛ nii yɛ nsɛnii mli, ni amɛkahiɛ dɛhiɛmɔ tsei hu! Shi akɛni wɔkɛ mɛi babaoo ebɔi Biblia lɛ kasemɔ momo hewɔ lɛ, ehe bahia ni wɔya nɔ wɔkase wiemɔ lɛ. Afii pii asɛɛ lɛ, mɛi ni wɔkɛbɔi Biblia lɛ kasemɔ yɛ nakai beiaŋ lɛ ateŋ mɔ kome kɛɛ wɔ akɛ: “Eŋɔɔ wɔnaa akɛ amrɔ nɛɛ onyɛɔ owieɔ wɔwiemɔ lɛ. Be ko ni eho lɛ, kɛ́ oowie lɛ, wɔnuuu shishi!”\nShi nɔ ko yɛ ni ye bua wɔ waa ni wɔnyɛ wɔkase wiemɔ lɛ oyayaayai. Akɛni wɔnáaa tsũ wɔhai hewɔ lɛ, wɔkɛ Odasefoi aweku ko yahi shi yɛ maŋ lɛ mli he ni mɛi fa yɛ waa lɛ. Enɛ hewɔ lɛ, he fɛɛ he ni wɔbaaya lɛ, shĩa jio, he kroko jio, ja wɔwie Tuvaluan. Wɔhi shi afii babaoo ni wɔwieee Blɔfo, no hewɔ lɛ wɔnaa batse yɛ Tuvaluan mli fe Blɔfo po.\nBe ni wɔtee Tuvalu lɛ, etsɛɛɛ ni mɛi babaoo baná anɔkwale lɛ he miishɛɛ. Shi, akɛni atsɔko asafo lɛ woji lɛ eko kwraa shishi kɛyako Tuvaluan mli hewɔ lɛ, mɛɛ wolo wɔkɛ amɛ baakase? Te amɛbaafee tɛŋŋ amɛfee aŋkro nikasemɔ? Kɛ́ amɛbɔi asafoŋ kpee baa lɛ, mɛɛ lalai amɛbaalá, te amɛbaafee tɛŋŋ amɛtsu nifeemɔi ni akɛbaahã amɛ lɛ ahe nii, ni te amɛbaafee tɛŋŋ amɛsaa amɛhe kɛhã kpeei lɛ? Te amɛbaafee tɛŋŋ amɛshɛ baptisimɔ he? Ehe bahia ni atsɔɔ asafo lɛ woji lɛ ashishi kɛya amɛmaŋ wiemɔ lɛ mli, koni heshibalɔi nɛɛ anyɛ akase Yehowa he nii! (1 Korintobii 14:9) Wɔbi wɔhe akɛ, ‘Akɛni mɛi ni wieɔ Tuvaluan lɛ shɛɛɛ 15,000 hewɔ lɛ, ani abaatsɔɔ woji ashishi kɛya wiemɔ nɛɛ mli?’ Yehowa hã sanebimɔi nɛɛ ahetoo, ni no hã wɔna akɛ: (1) Eesumɔ ni mɛi ni yɔɔ “ŋshɔkpɔi ní yɔɔ shɔŋŋ lɛ anɔ” lɛ akase ehe nii. (2) Eesumɔ ni mɛi ni je lɛ buɔ amɛ akɛ “nɔnalɔi kɛ ohiafoi” lɛ ababa lɛ abo.—Yeremia 31:10; Zefania 3:12.\nWIEMƆ SHISHITSƆƆMƆ NITSUMƆ LƐ HÃ WƆTSƆƆ MƐI ANƆKWALE LƐ\nYɛ afi 1980 lɛ, nitsumɔhe nine lɛ kɛɛ wɔ akɛ wɔtsɔɔ woji ashishi kɛya Tuvaluan mli. Eyɛ mli akɛ wɔnu he akɛ wɔleko wiemɔ lɛ jogbaŋŋ moŋ, shi wɔbɔi nitsumɔ. (1 Korintobii 1:28, 29) Klɛŋklɛŋ lɛ, wɔhe tsɔne momo ko yɛ amralo lɛ dɛŋ, koni wɔkɛkala woji ni abaakase yɛ asafoŋ kpeei ashishi lɛ. Sɛɛ mli lɛ, wɔnyɛ wɔtsɔɔ wolo ni ji, Anɔkwale ni Kɛ Mɔ Yaa Naanɔ Wala Mli Lɛ po shishi kɛtee Tuvaluan mli, ni wɔkala yɛ tsɔne bibioo nɛɛ nɔ. Wɔnáaa woji lɛ akalamɔ mlɛo kwraa, ejaakɛ inki ni wɔkɛkalaa woji lɛ hiɛ fũ ko ni naa wa waa, ni jɛmɛ hu dɔɔ diɛŋtsɛ. No mli lɛ, wɔbɛ sarawa hewalɛ.\nWɔnáaa lɛ mlɛo akɛ wɔbaatsɔɔ woji ashishi kɛya Tuvaluan mli, ejaakɛ no mli lɛ abɛ wiemɔkulibii ashishitsɔɔmɔ wolo loo woji krokomɛi ni wɔbaanyɛ wɔtao nii amli yɛ mli. Shi bei komɛi lɛ, wɔnáa yelikɛbuamɔ kɛjɛɔ hei ni wɔkpaaa gbɛ. Gbi ko leebi lɛ, mihiɛ je mihe nɔ ni mitee nuu ko ni ehã wɔle akɛ ebɛ anɔkwale lɛ he miishɛɛ lɛ shĩa. Nuu nɛɛ hiɛ efã, ni eji tsɔɔlɔ. Ekɛɛ mi shi kome ekoŋŋ akɛ wɔkaba eshĩa lɛ dɔŋŋ, kɛkɛ ni ekɛɛ mi akɛ: “Miitao makɛɛ bo nɔ ko. Bɔ ni nyɛtsɔɔ nibii ashishi lɛ, jeee nakai wɔwieɔ lɛ.” Mibi mɛi krokomɛi hu, ni mina akɛ esane ja. No hewɔ lɛ, wɔfee tsakemɔi yɛ bɔ ni wɔtsɔɔ nibii ashishi lɛ mli. Eyɛ mli akɛ nuu nɛɛ bɛ anɔkwale lɛ he miishɛɛ moŋ, shi ekã shi faŋŋ akɛ ekaneɔ wɔwoji lɛ. Wɔnaa kpɛ wɔhe waa akɛ Yehowa tsɔ enɔ eye ebua wɔ!\nMaŋtsɛyeli Sane ni Ji 30 lɛ yɛ Tuvaluan mli\nKlɛŋklɛŋ Tuvaluan wolo ni wɔkɛhã mɛi yɛ maŋ lɛ mli ji Kaimɔ lɛ he ninefɔ̃ɔ wolo lɛ. Wolo ni ji enyɔ ni wɔkɛhã lɛ ji, Maŋtsɛyeli Sane ni Ji 30 lɛ, ni akala no kɛ Blɔfo lɛ fɛɛ shi kome. Wɔmii shɛ wɔhe waa akɛ wɔná woji wɔhã mɛi lɛ yɛ amɛ diɛŋtsɛ amɛwiemɔ mli! Be fioo ko sɛɛ lɛ, atsɔɔ broshuɔi komɛi kɛ woji komɛi po ashishi kɛtee Tuvaluan mli. Yɛ afi 1983 lɛ, Australia nitsumɔhe nine lɛ bɔi Buu-Mɔɔ lɛ kalamɔ yɛ Tuvaluan mli. Buu-Mɔɔ nɛɛ hiɛ baafai 24, ni afeɔ lɛ daa nyɔji etɛ. Ani Tuvalubii lɛ nya woji nɛɛ ahe? Hɛɛ, amɛnya he, ejaakɛ amɛsumɔɔ nikanemɔ. Be fɛɛ be ni abaajie wolo hee ko kpo lɛ, atswaa he adafi yɛ amralo lɛ redio steshɛŋ lɛ nɔ, ni bei komɛi lɛ, no kwraa ji sane titri ni awieɔ he yɛ redio lɛ nɔ! *—Kwɛmɔ shishigbɛ niŋmaa lɛ.\nKɛ́ wɔmiitsɔɔ wolo ko shishi lɛ, wɔkɛ pɛn ŋmaa fɛɛ yɛ wolo nɔ. No sɛɛ lɛ, wɔtswaa yɛ taipraita nɔ ni wɔkwɛɔ mli, kɛkɛ lɛ wɔsaa wɔtswa wɔkwɛ mli ekoŋŋ, ni wɔfeɔ nakai aahu kɛyashi wɔbaana akɛ ehi bɔ ni wɔbaanyɛ wɔkɛmaje nitsumɔhe nine ni yɔɔ Australia lɛ. Kɛ́ wolo lɛ yashɛ nitsumɔhe nine lɛ, nyɛmimɛi yei enyɔ tswaa amɛwoɔ kɔmpiuta nɔ. Nyɛmimɛi yei nɛɛ nuuu Tuvaluan, shi nɔ ni amɛfeɔ ji, amɛteŋ mɔ fɛɛ mɔ tswaa wolo ni akɛmaje lɛ fɛɛ ewoɔ kɔmpiuta lɛ nɔ. Kɛ́ amɛgbe naa lɛ, kɔmpiuta lɛ kɛ nɔ ni mɔ nɛ etswa lɛ toɔ nɔ ni mɔ kroko lɛ etswa lɛ he, koni kɛ́ tɔmɔi komɛi yɛ mli lɛ, ana ni asaa. No sɛɛ lɛ, atoɔ wiemɔi lɛ fɛfɛo ni akɛ mfonirii woɔ mli, kɛkɛ lɛ akala enyɔoo ko kɛmaje wɔ kɛtsɔ kɔɔyɔŋ lɛlɛ nɔ. Kɛ́ wɔnine shɛ nɔ lɛ, wɔkwɛɔ mli, kɛkɛ lɛ kɛ́ nɔ fɛɛ nɔ eshɛ lɛ, wɔsaa wɔkɛmaje nitsumɔhe nine lɛ koni akala.\nŊmɛnɛ lɛ, nitsumɔ lɛ hiɛ etsake kwraa! Amrɔ nɛɛ, mɛi ni tsɔɔ woji lɛ ashishi lɛ tswaa nɔ fɛɛ nɔ amɛwoɔ kɔmpiutai anɔ tɛ̃ɛ, ni kɛ́ ehe bahia ni amɛsaa he lɛ, amɛfeɔ nakai yɛ kɔmpiutai lɛ anɔ nɔŋŋ. Bei pii lɛ, mɛi ni toɔ wiemɔi lɛ, ni amɛkɛ mfonirii woɔ mli lɛ yɛ he ni atsɔɔ woji lɛ ashishi yɛ lɛ nɔŋŋ. Ni kɛ́ atsu woji lɛ ahe nii agbe naa lɛ, akɛmajeɔ kɛtsɔɔ Intanɛt lɛ nɔ koni akala. Ehe ehiaaa ni mɔ ko ahiɛ foi gidigidi kɛya post ɔfis koni ekɛ woji ni atsɔɔ shishi lɛ ayamaje.\nHEI KROKOMƐI NI WƆYASƆMƆ YƐ\nMi kɛ Jenny ná hegbɛ wɔyatsu nii yɛ Pasifik ŋshɔkpɔi krokomɛi hu anɔ. Yɛ afi 1985 lɛ, ahã wɔshi Tuvalu kɛtee Samoa nitsumɔhe nine lɛ. Yɛ nitsumɔ ni wɔtsuɔ kɛyeɔ wɔbuaa Tuvalubii lɛ sɛɛ lɛ, ahã wɔye wɔbua mɛi ni tsɔɔ woji ashishi kɛyaa Samoan, Tongan, kɛ Tokelauan mli lɛ. * (Kwɛmɔ shishigbɛ niŋmaa lɛ.) Kɛkɛ ni yɛ afi 1996 lɛ, ahã wɔtee Fiji nitsumɔhe nine lɛ, koni wɔyaye wɔbua mɛi ni tsɔɔ woji ashishi kɛyaa Fijian, Kiribati, Nauruan, Rotuman, kɛ Tuvaluan mli lɛ.\nMikɛ Tuvaluan wolo ko miitsu nii yɛ shiɛmɔ nɔ\nEyɛ mli akɛ woji ashishitsɔɔmɔ nitsumɔ lɛ bɛ mlɛo ni tɔlɛ yɛ mli moŋ, shi mɛi ni tsuɔ lɛ sumɔɔ amɛnitsumɔ lɛ waa, ni enɛ hãa minaa kpɛɔ mihe. Yehowa miisumɔ ni mɛi anu sane kpakpa lɛ yɛ amɛmaŋ wiemɔ mli, ni no nɔŋŋ ji nɔ ni kã nyɛmimɛi anɔkwafoi nɛɛ atsui nɔ. (Kpojiemɔ 14:6) Akɛ nɔkwɛmɔnɔ lɛ, be ni atoɔ gbɛjianɔ ní atsɔɔ Buu-Mɔɔ lɛ shishi kɛya Tongan mli lɛ, mikɛ asafoŋ onukpai fɛɛ ni yɔɔ Tonga lɛ kpe, ni mibi amɛ kɛji amɛteŋ mɔ ko baasumɔ ni ekɛ ehe ahã kɛhã nitsumɔ nɛɛ. Amɛteŋ mɔ kome kɛ ehe hã amrɔ nɔŋŋ. No mli lɛ eji fitafonyo, ni enáa shika waa yɛ enitsumɔ lɛ mli. Shi ekpɛ eyiŋ akɛ ebaakpa enɔ jetsɛremɔ. Eyɛ mli akɛ eyɛ weku ni esa akɛ ekwɛ, ni eleee kɛji ebaaná shika ni fa bɔ ni sa kɛkwɛ amɛ moŋ, shi ekɛ ehiɛ fɔ̃ Yehowa nɔ akɛ ebaakwɛ amɛ, ni lɛɛlɛŋ Yehowa kwɛ amɛ. Enɛ wo mi hewalɛ waa. Nyɛmi nuu nɛɛ tee nɔ etsu woji ashishitsɔɔmɔ nitsumɔ lɛ afii babaoo.\nNyɛmimɛi ni tsɔɔ woji ashishi lɛ hiɛ su ni nyɛmi nuu nɛɛ jie lɛ kpo lɛ eko, ni nakai nɔŋŋ eji yɛ Gbɛtsɔɔmɔ Kuu lɛ mli bii lɛ hu agbɛfaŋ. Amɛle akɛ, esa akɛ atsɔɔ woji ashishi kɛya wiemɔ fɛɛ wiemɔ mli, ekɔɔɔ he eko kɛ́ mɛi fioo ko pɛ wieɔ. Akɛ nɔkwɛmɔnɔ lɛ, be ko lɛ, kulɛ aatao akpa woji ashishi ni atsɔɔ kɛyaa Tuvaluan mli lɛ, no hewɔ lɛ akɛ sane lɛ yafɔ̃ Gbɛtsɔɔmɔ Kuu lɛ hiɛ. Nɔ ni amɛwie yɛ sane lɛ he lɛ wo mi hewalɛ waa, amɛwie akɛ: “Wɔleee nɔ hewɔ ni esaaa akɛ atsɔɔ woji ashishi kɛyaa Tuvaluan mli dɔŋŋ. Eyɛ mli akɛ mɛi ni wieɔ Tuvaluan lɛ faaa kɛ́ akɛ amɛ to mɛi ni wieɔ wiemɔi krokomɛi ahe moŋ, shi esa akɛ amɛ hu amɛnu sane kpakpa lɛ yɛ amɛmaŋ wiemɔ mli.”\nGeoffrey Jackson miibaptisi mɛi yɛ kpaakpo ko mli\nNɔ kome ni mi kɛ Jenny eshwe waa ji, ni wɔye wɔbua koni anyɛ atsɔɔ asafo lɛ woji lɛ ashishi kɛya wiemɔi babaoo amli. Yɛ afi 2003 lɛ, wɔshwelɛ lɛ ba mli! Ajie wɔ kɛjɛ Translation Department ni yɔɔ Fiji lɛ, ni ahã wɔyafata nyɛmimɛi ni yɔɔ Translation Services lɛ ahe, yɛ Patterson, yɛ New York. Nyɛmimɛi nɛɛ yeɔ buaa mɛi ni tsɔɔ wɔwoji lɛ ashishi lɛ. Yɛ afii enyɔ loo nɔ ni wɔkɛtsu nii yɛ Translation Services lɛ amli lɛ, ahã wɔyaye wɔbua woji ashishitsɔɔlɔi akui srɔtoi yɛ maji srɔtoi anɔ.\nYIŊKPƐI KOMƐI NI SA KADIMƆ WAA\nAgbɛnɛ, hã magba bo nakai kpee ni sa kadimɔ ni mitsĩ tã yɛ sane nɛɛ shishijee lɛ he saji krokomɛi. Yɛ afi 2000 lɛ, Gbɛtsɔɔmɔ Kuu lɛ na akɛ, esa akɛ aye abua mɛi ni tsɔɔ nibii ashishi lɛ koni amɛnyɛ amɛtsu amɛnitsumɔ lɛ jogbaŋŋ. No mli lɛ, atsɔseee mɛi ni tsɔɔ nibii ashishi lɛ tamɔ afeɔ bianɛ lɛ. No hewɔ lɛ, yɛ nakai kpee ni wɔkɛ Niŋmaa Ajinafoi Akuu lɛ fee lɛ sɛɛ lɛ, Gbɛtsɔɔmɔ Kuu lɛ kpɛ yiŋ akɛ, esa akɛ atsɔse mɛi fɛɛ ni tsɔɔ asafo lɛ nibii ashishi lɛ. Abaatsɔɔ amɛ Blɔfo lɛ jogbaŋŋ, abaaye abua amɛ ni amɛle gbɛi srɔtoi ni atsɔɔ nɔ atsɔɔ nibii ashishi, ní atsɔɔ amɛ nɔ ni esa akɛ amɛteŋ mɔ fɛɛ mɔ afee kɛ́ amɛkpe kɛhã nitsumɔ.\nMɛni ejɛ gbɛjianɔtoo hee nɛɛ mli kɛba? Amrɔ nɛɛ, anyɛɔ atsɔɔ nibii ashishi jogbaŋŋ fe tsutsu lɛ. Kɛfata he lɛ, anyɛ atsɔɔ wɔwoji lɛ ashishi kɛtee wiemɔi babaoo ni kulɛ atsɔɔɔ shishi yɛ mli lɛ amli. Yɛ afi 1979, be ni wɔbɔi sɔɔmɔ akɛ maŋsɛɛ sɔɔlɔi lɛ, no mli lɛ Buu-Mɔɔ lɛ yɛ wiemɔi 82 pɛ mli. Ni no po lɛ, wiemɔi babaoo yɛ ni Blɔfo lɛ baa klɛŋklɛŋ, ni nyɔji fioo komɛi asɛɛ dani nomɛi hu baa. Shi amrɔ nɛɛ, anyɛ atsɔɔ Buu-Mɔɔ lɛ shishi kɛtee wiemɔi fe 240 amli, ni amɛteŋ babaoo kɛ Blɔfo lɛ fɛɛ baa shi kome. Amrɔ nɛɛ, mɛi baanyɛ akane anɔkwa saji ni kɔɔ Nyɔŋmɔ he yɛ wiemɔi fe 700 mli. Be ko ni eho lɛ, namɔ po baasusu akɛ abaanyɛ enɛ afee?\nYɛ afi 2004 lɛ, Gbɛtsɔɔmɔ Kuu lɛ kpɛ yiŋ akɛ, ehe miihia waa ni atsɔɔ Jeŋ Hee Shishitsɔɔmɔ lɛ shishi kɛya wiemɔi babaoo amli, ní afee nakai yɛ be kukuoo mli. Yiŋkpɛɛ nɛɛ hewɔ lɛ, ŋmɛnɛ lɛ, atsɔɔ Jeŋ Hee Shishitsɔɔmɔ lɛ shishi kɛtee wiemɔi babaoo amli. Yɛ afi 2014 lɛ, no mli lɛ, atsɔɔ Biblia muu lɛ fɛɛ loo efã ko shishi kɛtee wiemɔi 128 mli, ni wiemɔi nɛɛ ekomɛi ji wiemɔi ni awieɔ yɛ Pasifik Ŋshɔkpɔi lɛ anɔ.\nBe ni ajie Kristofoi A-Hela Ŋmalɛi—Jeŋ Hee Shishitsɔɔmɔ lɛ kpo yɛ Tuvaluan mli\nNibii ni mikaiɔ waa lɛ ateŋ ekome ji kpee ko ni afee yɛ Tuvalu yɛ afi 2011 lɛ. No mli lɛ, maŋ lɛ eye nu hɔmɔ nyɔji babaoo. Enɛ hewɔ lɛ, shwɛ fioo kulɛ kpee lɛ náaa aba nɔ. Shi miishɛɛ sane ji akɛ, gbi gbɛkɛ ni wɔyashɛ jɛmɛ lɛ, nugbɔ nɛ waa, ni no hewɔ lɛ, anyɛ afee kpee lɛ! Miná hegbɛ kpele akɛ majie Kristofoi A-Hela Ŋmalɛi—Jeŋ Hee Shishitsɔɔmɔ lɛ kpo yɛ Tuvaluan mli! Eyɛ mli akɛ nyɛmimɛi ni wieɔ wiemɔ nɛɛ ayi faaa moŋ, shi amɛ hu amɛnine shɛ nikeenii fɛfɛo nɛɛ nɔ kɛjɛ Yehowa ŋɔɔ. Be ni agbe kpee lɛ naa lɛ, nugbɔ saa nɛ waa ekoŋŋ. No hewɔ lɛ, mɔ fɛɛ mɔ ná wala nu kɛ nugbɔ nu babaoo!\nMiibi mitsɛ Ron, kɛ minyɛ Estelle, saji yɛ kpee ko ni afee yɛ Townsville, yɛ Australia, yɛ afi 2014 lɛ shishi\nDɔlɛ sane ji akɛ, miŋa Jenny kɛ mi eyaaa kpee nɛɛ eko. Egbo yɛ afi 2009; no mli lɛ, eye kansa afii nyɔŋma sɔŋŋ. Wɔhi shi akɛ wu kɛ ŋa afii 35. Kɛ́ atee lɛ shi, ni enu akɛ ajie Biblia lɛ kpo yɛ Tuvaluan mli lɛ, emii baashɛ ehe waa.\nYehowa eduro mi ŋa fɛfɛo kroko. Atsɛɔ lɛ Loraini Sikivou. Ekɛ Jenny fɛɛ tsu nii yɛ Betel yɛ Fiji, ni lɛ hu woji ashishitsɔɔlɔ ji lɛ. Ni tsɔɔ akɛ, shi kome ekoŋŋ lɛ, miná ŋa ni yeɔ Yehowa anɔkwa, ni sumɔɔ wiemɔ kasemɔ tamɔ mi nɔŋŋ!\nMikɛ Loraini miishiɛ wɔmiihã mɔ ko yɛ Fiji\nYɛ afii babaoo ni mikɛsɔmɔ lɛ amli lɛ, mina akɛ mɛi ni wieɔ wiemɔi srɔtoisrɔtoi fɛɛ asane kã Yehowa, ni ji wɔ-Tsɛ ni yɔɔ ŋwɛi lɛ tsui nɔ, ekɔɔɔ he eko kɛ́ amɛyi fa loo amɛyi faaa. (Lala 49:2-4) Mina bɔ ni mɛi amii shɛɔ amɛhe be klɛŋklɛŋ ni amɛnine baashɛ wolo nɔ, loo amɛbaalá kɛjie Yehowa yi yɛ amɛmaŋ wiemɔ mli lɛ. Nibii tamɔ nɛkɛ hãa misusuɔ bɔ ni Yehowa sumɔɔ wɔ waa lɛ he. (Bɔfoi 2:8, 11) Mikaiɔ sane ko ni nyɛmi nuu ko ni hiɛ efã, ni wieɔ Tuvaluan, ni atsɛɔ lɛ Saulo Teasi lɛ wie be klɛŋklɛŋ ni elá Maŋtsɛyeli lalai lɛ eko yɛ emaŋ wiemɔ mli lɛ jogbaŋŋ, ewie akɛ, “Efeɔ mi akɛ, esa akɛ okɛɛ Gbɛtsɔɔmɔ Kuu lɛ akɛ, kɛ́ aalá wɔlalai lɛ yɛ Tuvaluan mli lɛ, eŋɔɔ fe kɛ́ aalá yɛ Blɔfo mli.”\nYɛ September 2005 lɛ, miná hegbɛ akɛ masɔmɔ akɛ Yehowa Odasefoi a-Gbɛtsɔɔmɔ Kuu lɛ mli nyo. Mikpaaa enɛ gbɛ kwraa. Eyɛ mli akɛ minyɛɛɛ masɔmɔ akɛ woji ashishitsɔɔlɔ dɔŋŋ moŋ, shi midaa Yehowa shi akɛ ehã miiye miibua woji ashishitsɔɔmɔ nitsumɔ ni atsuɔ yɛ jeŋ fɛɛ lɛ. Yehowa kwɛɔ ewebii ni yɔɔ jeŋ fɛɛ lɛ, ni eduroɔ amɛ amɛhiamɔ nii, ekɔɔɔ he eko kɛ́ amɛyɛ Pasifik Ŋshɔkpɔi ni etse amɛhe banee lɛ po anɔ. Enɛ ni mile lɛ hãa mináa miishɛɛ waa! Mikɛ lalatsɛ lɛ kpãa gbee, ewie akɛ: “Yehowa miiye maŋtsɛ! Shikpɔŋ lɛ mli afili lɛ, ŋshɔkpɔi babaoo lɛ anya!”—Lala 97:1.\n^ kk. 18 Kɛ́ ootao ole bɔ ni mɛi fee amɛnii amɛhã yɛ wɔwoji lɛ ahe lɛ he saji babaoo lɛ, kwɛmɔ December 15, 2000 Buu-Mɔɔ lɛ, baafa 32; August 1, 1988 Blɔfo Buu-Mɔɔ lɛ, baafa 22; kɛ December 22, 2000 Awake! lɛ, baafa 9.\n^ kk. 22 Kɛ́ ootao ole woji ashishitsɔɔmɔ nitsumɔ ni atsuɔ yɛ Samoa lɛ he saji babaoo lɛ, kwɛmɔ 2009 Yearbook lɛ, baafa 120-121, kɛ baafa 123-124.\nNɔ ko ni Minya Efeemɔ He\nKɛjɛ afi 1979 lɛ, mibɔi Tuvaluan wiemɔkulibii kɛ amɛshishinumɔ ŋmalamɔ kɛ́ miná dekã. Mikɛ ŋmɛlɛtswaa kome tsu enɛ he nii daa leebi, ni mifee nakai afii 20 kɛyashi mifee wiemɔkulibii ashishitsɔɔmɔ wolo. Yɛ afi 2001 lɛ, Australia nɔyeli lɛ kala wiemɔkulibii ashishitsɔɔmɔ wolo nɛɛ akɛ nikeenii ehã Tuvalubii lɛ. Yɛ afi 1999 lɛ, mikɛ Jenny hu fee Tuvaluan wiemɔ he mla wolo.